hotchpotch/miracl-hf-unified huggingface dataset:
দ্য সার্কাস (১৯২৮-এর চলচ্চিত্র)
দ্য সার্কাস ১৯২৮ সালে মুক্তিপ্রাপ্ত মার্কিন নির্বাক হাস্যরসাত্মক চলচ্চিত্র। এটি রচনা ও পরিচালনা করেছেন চার্লি চ্যাপলিন। এতে প্রধান চরিত্রে অভিনয় করেন চার্লি চ্যাপলিন, অ্যাল আর্নেস্ট গার্সিয়া, মার্না কেনেডি, হ্যারি ক্রোকার ও হেনরি বার্গম্যান। একটি উন্নততর সার্কাসের রিংমাস্টার সঙ হিসেবে দ্য ট্রাম্পকে তার দলে নেন, কিন্তু তিনি পরে আবিষ্কার করেন সে শুধুমাত্র অনিচ্ছাকৃতভাবেই হাস্যকর কাজ করতে পারে, কোন গুরুত্বপূর্ণ কাজে নয়।
এই চলচ্চিত্র নির্মাণ ছিল চ্যাপলিনের কর্মজীবনের সবচেয়ে বাজে অভিজ্ঞতা। এই সময়ে বেশ কিছু সমস্যা দেখা দেয়, যার কারণে নির্মাণ দেরী হতে থাকে। স্টুডিওতে আগুন লাগা, চ্যাপলিনের মায়ের মৃত্যু, তাঁর দ্বিতীয় স্ত্রী লিটা গ্রের সঙ্গে বিবাহ বিচ্ছেদ, এবং অভ্যন্তরীণ রাজস্ব সেবার কর ফাঁকি দেওয়ার মামলা, এই সমস্যাগুলোর জন্য নির্মাণে আটমাস সময় লেগে যায়। চলচ্চিত্রটি নির্বাক চলচ্চিত্রের ইতিহাসে সপ্তম সর্বোচ্চ আয়কারী চলচ্চিত্রের স্থান দখল করে।"দ্য সার্কাস" চলচ্চিত্রটির উদ্বোধনী প্রদর্শনী হয় নিউ ইয়র্ক সিটির মার্ক স্ট্র্যান্ড থিয়েটারে ১৯২৮ সালের ৬ জানুয়ারি, এবং লস অ্যাঞ্জেলেসের গ্রম্যান্‌স চাইনিজ থিয়েটারে ২৭ জানুয়ারি। এটি সবাক চলচ্চিত্র যুগের শুরুতে মুক্তি পায়। এই ছবি মুক্তির মাত্র একমাস পূর্বে প্রথম পূর্ণদৈর্ঘ্য সবাক চলচ্চিত্র "দ্য জ্যাজ সিঙ্গার" মুক্তি পায়।
চ্যাপলিন ১৯৬৭ সালে এই চলচ্চিত্রে নতুন করে সুরারোপ করেন, এবং নতুন সংস্করণটি ১৯৬৮ সালে কপিরাইট করে ১৯৬৯ সালে পুনঃমুক্তি দেওয়া হয়।
চার্লি চ্যাপলিন এই চলচ্চিত্রের জন্য চারটি বিভাগে একাডেমি পুরস্কারের মনোনয়ন লাভ করেন, কিন্তু একাডেমি তাকে ১ম একাডেমি পুরস্কারে ""দ্য সার্কাস" চলচ্চিত্রটি রচনা, এতে অভিনয়, পরিচালনা ও প্রযোজনার জন্য" বিশেষ পুরস্কার প্রদান করে। একাডেমি তাদের দাপ্তরিক মনোনয়নের তালিকায় চ্যাপলিনের নাম অন্তর্ভুক্ত করে না, যদিও বেশিরভাগ অনানুষ্ঠানিক তালিকায় তাঁর নাম অন্তর্ভুক্ত করা হয়ে থাকে।
সহ-মৌলিক
সহ-মৌলিক (Co-Prime) সংখ্যা হল এমন দুইটি ধনাত্নক পূর্ণ সংখ্যা যাদের মধ্যে ১ ব্যতীত কোনো সাধারণ উৎপাদক নেই।
৫ এবং ৭, এদের মধ্যে ১ ছাড়া কোনো সাধারণ উৎপাদক নেই। দুইটি মৌলিক সংখ্যা সর্বদা সহ-মৌলিক হবে। এছাড়া একটি মৌলিক সংখ্যা ও যৌগিক সংখ্যাও সহ-মৌলিক হতে পারে। যেমনঃ ৫ এবং ৬। দুইটি যৌগিক সংখ্যা অথবা একটি জোড় অপরটি বিজোড় হলেও সহ-মৌলিক হতে পারে। যেমনঃ ৮ এবং ৯। দুইটি জোড় সংখ্যা হলে তাদের মধ্যে সাধারণ উৎপাদক ২ থাকবে যা সহ-মৌলিক হবে না। অর্থাৎ সহ-মৌলিক সংখ্যাদ্বয় ভিন্ন দুইটি সংখ্যা হলেও তারা একই সাথে একটি মৌলিক সংখ্যার মত আচরণ করে।
১৬=১*২*২*২*২
২৫=১*৫*৫
এখানে ১৬ এর মৌলিক উৎপাদক গুলো ১,২,২,২,২ । ২৫ এর মৌলিক উৎপাদকগুলো ১,৫,৫ । এদের মধ্যে ১ ছাড়া অন্য কোন সাধারণ গুণনীয়ক নেই । সুতরাং ১৬ ও ২৫ পরস্পর সহ-মৌলিক ।
বিশ্ব স্ট্রোক দিবস
বিশ্ব স্ট্রোক দিবস প্রতিবছর ২৯ অক্টোবর উদযাপিত হয়। মস্তিষ্কে রক্ত সরবরাহ কোনো কারনে বিঘ্নিত হলে স্ট্রোক সংঘটিত হয়। বিশেষ করে রক্তনালী বন্ধ হয়ে কিংবা রক্তনালী ছিড়ে মস্তিষ্কে এই রক্ত সরবরাহ বিঘ্নিত হয়। রক্তে থাকে অক্সিজেন আর পুষ্টিগুণ। ফলে অক্সিজেনর অভাবে মস্তিষ্কের টিস্যুগুলো মারা যায়। স্ট্রোকের সবচেয়ে বড় কারন হলো উচ্চরক্তচাপ। সারাবিশ্বে মৃত্যুর তৃতীয় প্রধান কারণ স্ট্রোক।
বিশ্বে প্রতি ৬ সেকেন্ডে একজন স্ট্রোকে আক্রান্ত হচ্ছেন। বছরে আক্রান্ত হচ্ছে ৬ কোটি এবং মারা যাচ্ছে ২ কোটি মানুষ। স্ট্রোকের কারণে দেড় কোটি লোক পঙ্গু হচ্ছে। প্রতি ৬ জনে ১ জনের স্ট্রোকে আক্রান্ত হবার ঝুঁকি থাকে।স্ট্রোকে আক্রান্তদের মধ্যে ৪০ ভাগ মারা যায়, আর ৩০ ভাগ পক্ষাঘাতগ্রস্ত হয়ে পড়েন। তারা বেঁচে থেকেও দুর্বিষহ জীবনযাপন করেন। আমেরিকানদের মধ্যে এক-তৃতীয়াংশের মৃত্যুর কারণ স্ট্রোক। স্ট্রোকে আক্রান্তের হার দিন দিন বেড়েই চলছে। অনেক ক্ষেত্রে সচেতনতার অভাবেই এই রোগে আক্রান্ত মানুষের সংখ্যা বাড়ছে। আমাদের দেশে এখন ১৫ থেকে ২০ লাখ স্ট্রোকের রোগী রয়েছে।স্ট্রোক সম্পর্কে জনসচেতনতা বাড়ানোর লক্ষ্যে প্রতিবছর ২৯ অক্টোবর বিশ্ব স্ট্রোক দিবস উদযাপিত হয়।
বাংলাদেশে প্রতিবছর ২৯ অক্টোবর দিবসটি পালন করে আসছে ইন্টারন্যাশনাল স্ট্রোক অ্যাসোসিয়েশন। বাংলাদেশে এখনো পৃথকভাবে স্ট্রোক অ্যাসোসিয়েশনের কার্যক্রম না থাকলেও বাংলাদেশ নিউরোলজি অ্যাসোসিয়েশনের উদ্যোগে দিবসটির আয়োজন করা হয়ে থাকে। ।
অষ্টশম্ভু শিবমন্দির
অষ্টশম্ভু শিবমন্দির ভারতের ওড়িশা রাজ্যের রাজধানী ভুবনেশ্বরে অবস্থিত দেবতা শিবের উদ্দেশ্যে নির্মিত আটটি মন্দিরের সমষ্টি।
উত্তরেশ্বর শিবমন্দির সীমানার মধ্যে একই আকৃতির এবং একই রকমের দেখতে আটটি মন্দির আছে যা স্থানীয়ভাবে অষ্ঠশম্ভু নামে পরিচিত। অষ্ট মানে আট এবং শম্ভু হচ্ছে শিবের নাম। এর মধ্যে পাঁচটি মন্দির একই অক্ষে থাকায় তারা একত্রে পঞ্চ পান্ডব নামে পরিচিত। অষ্টশম্ভু মন্দির ব্যক্তিমালিকানাধীন এবং রত্নাকর গার্গাবাতু ও পরিবার মন্দিরটির দেখাশোনা করেন। বড় অংশ এবং পভগের প্রত্নতাত্ত্বিক বৈশিষ্ট্য মন্দিরটি ১০ শতকের নির্মাণ বলে নির্দেশ করে। পাথরে নির্মিত মন্দিরটি রেখা দেউল ধরণের। মন্দিরটির পুর্বে গোদাবরী দীঘি, পশ্চিমে উত্তরেশ্বর মন্দিরের সীমানা প্রাচীর এবং দক্ষিণে বিন্দুসাগর দীঘি। মন্দিরটি পূর্বমুখী। 
মন্দিরটিতে ২.৪৫ মিটার পরিমাপের একটি বর্গাকার বিমান আছে যা সম্মুখ পোর্চের পরিমাপ ০.৫৩ মিটার। এটা পঞ্চরথ শৈলীর।
উত্তর, পশ্চিম ও দক্ষিণে পার্শ্বদেবতাদের কুলুঙ্গি আছে। দক্ষিণ ব্যতীত বাকি দুই কুলুঙ্গি ফাঁকা। কুলুঙ্গি গুলো খাখাড়া রীতির তলগর্ভিকা ও উর্ধ্বগর্ভিকা দ্বারা সজ্জিত। দক্ষিণের কুলুঙ্গিতে চারহাতযুক্ত গণেশ বিরাজমান যার নিচের বাম হাতে পরশু ও ডান হাতে অক্ষমালা সহ বারদামুদ্রা ধরা। উপরের হাত ভাঙা। মন্দিরটির গঠনশৈলীতে কলিঙ্গস্থাপত্যশৈলীর ছাপ আছে। দরজার পাল্লা উচ্চতায় ১.২০ মিটার এবং প্রস্থে ০.৮৪ মিটার। দরজার দুইপাশে দ্বারপাল কুলুঙ্গি আছে যার প্রতিটির উচ্চতা ০.২৮ মিটার এবং প্রস্থে ০.১২ মিটার। কুলুঙ্গিতে সেবায়েত দ্বারপাল ত্রিশুল হাতে দাঁড়িয়ে আছে। ললাটবিম্বে বামহাতে পদ্ম এবং ডান হাতে বারদামুদ্রাসহ গজলক্ষী বিরাজমান। চৌকাঠের উপরের অংশে প্রথাগর নবগ্রহ খোদাই করা আছে।
বিশ্ব ফার্মাসিস্ট দিবস
প্রতিবছর ২৫ শে সেপ্টেম্বর বিশ্ব ফার্মাসিস্ট দিবস উদযাপিত হয়। ফার্মাসিস্টরা দেশে বিদেশে মানসম্মত ওষুধ তৈরির মাধ্যমে স্বাস্থসেবায় গুরুত্বপুর্ণ ভূমিকে পালন করে যাচ্ছেন ফার্মেসি পেশার কর্মরতদের উৎসাহ প্রদান এবং এই পেশা সম্পর্কে সাধারণ মানুষকে সচেতন করতে ২০১০ সাল থেকে সারাবিশ্বে এই দিবস পালিত হয়ে আসছে। সাধারণ মানুষকে এ মহান পেশা সমম্পরর্কে জানাতে এবং এ পেশার মানকে উচ্চ মির্র্জাদার আসনে আসীন রাখতে সারাবিশ্বে এই দিবস পালিত হয়ে আসছে।
আন্তর্জাতিক ফার্মাসিউটিক্যাল ফেডারেশনের উদ্যোগে ২০০৯ সালে অনুষ্ঠিত ইস্তাম্বুল সম্মেলনে ২৫ সেপ্টেম্বরকে বিশ্ব ফার্মাসিস্ট দিবস হিসেবে ঘোষণা করা হয়। ১৯১২ সালের এই দিনে নেদারল্যান্ডসের হেগে আন্তর্জাতিক ফার্মাসিউটিক্যাল ফেডারেশনের প্রথম কার্যনির্বাহী সভা অনুষ্ঠিত হয়, এই কারণে দিবসটিকে বিশ্ব ফার্মাসিস্ট দিবস হিসেবে ঘোষণা করা হয়। ফার্মেসি পেশার কর্মরতদের উৎসাহ প্রদান এবং এই পেশা সম্পর্কে সাধারণ মানুষকে সচেতন করতে ২০১০ সাল থেকে সারাবিশ্বে এই দিবস পালিত হয়ে আসছে। ।।
প্রতি বছর যথা যোগ্য মর্র্জাদায় সারাবিশ্বে এই দিবসটি পালন করা হয়। বাংলাদেশে সাভারের গণ বিশ্ববিদ্যালয়ের ফার্মেসী বিভাগ ২০১৪ সালে প্রথমবারের মত এই দিবসটি পালন করে । এর পর থেকে প্রতিটি বিশ্ববিদ্যালয়ের ফার্মেসী বিভাগ, বিভিন্ন ফরর্মাসিউটিক্যালস, ওষুধ প্রশাসন অধিদপ্তর ও বিভিন্ন ফার্মেসী পেশাজীবী সংগঠনের উদ্যোগে ঢাকাসহ বড় বিভাগীয় ও জেলা শহরগুলোতে উৎসাহের সঙ্গে র‌্যালি ও স্বেচ্ছায় রক্তদান কর্মসূচি, সেমিনার ও বিভিন্ন জনসচেতনতামূলক কার্যক্রম পালনের মাধ্যমে দিবসটি নিয়মিত পালন হয়ে আসছে।
হালিমা হাতুন
হালিমা হাতুন () ছিলেন উসমানীয় সাম্রাজ্যের প্রতিষ্ঠাতা আর্তগোলের স্ত্রী এবং উসমানীয় সাম্রাজ্যের প্রথম সুলতান উসমানের মাতা। এছাড়াও তিনি সেলজুক সাম্রাজ্যের শাহজাদা নোমানের কন্যা।
হালিমা হাতুন (জন্মঃ হালিমা সুলতানা) ছিলেন সেলযুক সুলতানা; যিনি সেলযুগ শাহাজাদা নোমানের কন্যা ছিলেন। তিনি আর্তগোলকে বিয়ে করেন এবং ৩ সন্তানের জন্ম দেন। তাদের নাম হলো যথাক্রমে উসমান, গুন্দুজ আল্প এবং সাভচি বে। তিনি ১২৮১ সালে মৃত্যুবরণ করেন। হালিমা হাতুনের সমাধিস্থল আর্তগোলের সোগুতের বাগানের পাশেই অবস্থিত।
হালিমা সেলযুগ পরিবারের শাহাজাদী হওয়ার সূত্রে জন্মনাম ছিল হালিমা সুলতান কিন্তু তিনি কাই বংশের সদস্য হওয়ার সূত্রে তার নামকরণ করা হয় হালিমা হাতুন।
তুরস্কের জনপ্রিয় টেলিভিশন ধারাবাহিক -এ হালিমা সুলতানের ভূমিকায় এশরা বিলগিচ অভিনয় করেন।
বিক্রম বেদ
বিক্রম বেদ ২০১৭ সালে মুক্তিপ্রাপ্ত একটি ভারতীয় তামিল ভাষার চলচ্চিত্র যেটি রচনা এবং পরিচালনা করেন পুষ্কর-গায়েত্রী দম্পতি এবং এটি প্রযোজিত হয় শশীকান্তর ওয়াই নট স্টুডিওস দ্বারা। চলচ্চিত্রটিতে মাধবন একজন পুলিশ সদস্য এবং বিজয় সেতুপতি হিংস্র সন্ত্রাসী নেতার চরিত্রে অভিনয় করেন। এছাড়াও চলচ্চিত্রটিতে ভরালক্ষ্মী শরৎকুমার, শ্রদ্ধা শ্রীনাথ এবং কাদির অভিনয় করেন। চলচ্চিত্রটির কাহিনী প্রাচীন ভারতের বিক্রম-বেতালের একটি গল্প দ্বারা অনুপ্রাণিত।
২০১৫ সালের জানুয়ারী মাসে ওয়াই নট স্টুডিওসের কর্ণধার এস শশীকান্ত বলেন পুষ্কর এবং তার পত্নী গায়েত্রী আবার সিনেমা পরিচালনায় আসছেন যারা ২০১০ সালে তাদের সর্বশেষ চলচ্চিত্র পরিচালনা করেছিলেন। ২০১৫ সালজুড়ে চলচ্চিত্রটির গল্প লেখা শুরু হয় এবং মাধবনকে প্রধান চরিত্রে নেওয়া হবে এ কথা ভাবা হয় ২০১৬ এর ফেব্রুয়ারী মাসে। চলচ্চিত্রটি নির্মাণ সংক্রান্ত সব কাজ ২০১৭ সালের ফেব্রুয়ারীতে শেষ হয়, এবং মুক্তি দেওয়া হয় দেরী করে ২১ জুলাইতে।
ভ্যানডার ওয়ালস বন্ধন
ভ্যান্ডার ওয়ালস বন্ধন একটি রাসায়নিক বন্ধন যা দুর্বল বন্ধন হিসেবে পরিচিত।
মোট ৫ প্রকারের বন্ধন ব্যাখ্যা করা যায়। 
১. ডাইপোল-ডাইপোল বন্ধন
২. আয়ন-ডাইপোল বন্ধন
৩. ডাইপোল-আবেশিত আয়ন বন্ধন
৪. আবেশিত আয়ন আবেশিত-আয়ন বন্ধন
৫. হাইড্রোজেন বন্ধন
বিভিন্ন মৌলের বন্ধন দুরত্ব
ভ্যানডার ওয়ালস বন্ধনের কারনে বিভিন্ন সমযোজী বন্ধনের মধ্যে শক্তিসম্পন্ন বন্ধন দেখা যায়। যেমনঃ পানিতে বরফ গঠন।
দ্য ট্রাম্প
দ্য ট্রাম্প (কয়েকটি ভাষায় - "শার্লট"), দ্য লিটল ট্রাম্প নামেও পরিচিত, ছিল ব্রিটিশ অভিনেতা চার্লি চ্যাপলিনের অভিনীত বিখ্যাত চরিত্র। এটি নির্বাক চলচ্চিত্র যুগের অন্যতম স্মরণীয় চরিত্রে এবং বিশ্ব চলচ্চিত্রের আইকন। দ্য ট্রাম্প চ্যাপলিন রচিত, পরিচালিত ও অভিনীত ১৯১৫ সালের একটি চলচ্চিত্রের শিরোনামও এবং "একই নামের" একটি গানও রয়েছে।
চ্যাপলিনের উপস্থাপিত দ্য ট্রাম্প চরিত্রটি শিশুসুলভ, কিন্তু সুহৃদ চরিত্র যে ভবঘুরে এবং তার প্রকৃত সামাজিক অবস্থান নিম্ন হওয়ার স্বত্তেও ভদ্রসমাজের ব্যক্তির মতই আচরণ করে ও সম্মানবোধ ধরে রাখে। সে পারিশ্রমিকের বিনময়ে যে কোন কাজ করতে প্রস্তুত এবং যেসব কর্তৃপক্ষ তার আজগুবি আচরণ সহ্য করতে পারে না তাদের থেকে বাঁচতে সে তার বুদ্ধির প্রয়োগ করে থাকে। চ্যাপলিনের সকল চলচ্চিত্রেই দ্য ট্রাম্প ভবঘুরে নয়। "দ্য গোল্ড রাশ" চলচ্চিত্রের আন্তঃভাষ্য সংস্করণে চ্যাপলিন চরিত্রটিকে "দ্য লিটল ফেলো" বলে সম্বোধন করেছেন, যদিও পর্দায় "দ্য ট্রাম্প" নামটিই দেখা গেছে।
দ্য ট্রাম্প চরিত্রটি হঠাৎ করেই সৃষ্টি করা হয়। চ্যাপলিন তখন ম্যাক সিনেট পরিচালিত কিস্টোন স্টুডিওজ এর ম্যাবেল নরম্যান্ড ও তার নিজের অভিনীত "ম্যাবেল্‌স স্ট্রেঞ্জ প্রেডিকামেন্ট" স্বল্পদৈর্ঘ্য চলচ্চিত্রের জন্য প্রস্তুত হচ্ছিলেন। এটি দ্য ট্রাম্প চরিত্রকে কেন্দ্র করে নির্মিত প্রথম চলচ্চিত্র, কিন্তু একই চলচ্চিত্র সম্বলিত অপর আরেকটি চলচ্চিত্রের কাজ এর ছবির কাজ শুরুর পরে শুরু হয় এবং এই চলচ্চিত্রের দুই দিন পূর্বে মুক্তি পায়। ফলে দ্য ট্রাম্প চরিত্রটির পর্দায় অভিষেক হয় কিস্টোন স্টুডিওজের হাস্যরসাত্মক চলচ্চিত্র "কিড অটো রেসেস অ্যাট ভেনিস" দিয়ে, যা ১৯১৪ সালের ৭ ফেব্রুয়ারি মুক্তি পায়। "ম্যাবেল্‌স স্ট্রেঞ্জ প্রেডিকামেন্ট" ছবির কাজ আগে শুরু হলেও মুক্তি পায় দুই দিন পর ১৯১৪ সালের ৯ ফেব্রুয়ারিতে। চ্যাপলিন তার এই দ্য লিটল ট্রাম্প চরিত্র দিয়ে কিস্টোনের পরিচালক ম্যাক সিনেটের সবচেয়ে জনপ্রিয় তারকা হয়ে ওঠে। চ্যাপলিন পরবর্তীতে ডজন খানেক স্বল্পদৈর্ঘ্য চলচ্চিত্র ও পরে পূর্ণদৈর্ঘ্য চলচ্চিত্রে দ্য ট্রাম্প চরিত্রে অভিনয় করতে শুরু করেন।
দ্য ট্রাম্পের শারীরিক বৈশিষ্টের মধ্যে রয়েছে ব্যাগি প্যান্ট, আঁটসাঁট কোট, ছোট মাথার টুপি, বড় জুতা জোড়া, স্থিতিস্থাপক ও নমনীয় ছড়ি, এবং টুথব্রাশ গোঁফ। দ্য ট্রাম্প অদ্ভুতভাবে ও অস্বচ্ছন্দভাবে হাঁটে কারণ তার জামাকাপড় তার জন্য মানানসই নয়; হয় সে অন্যের ব্যবহৃত পোশাক পরিধান করছে, বা এইগুলো তারই কিন্তু সে নতুন জামাকাপড় ক্রয় করতে পারছে না।
দ্য ট্রাম্প পারিপাশ্বিকতা বা কাকতালের শিকার, কিন্তু মাঝে মাঝে ফলাফল তার দিকেই যায়। "মডার্ন টাইমস" চলচ্চিত্রে সে একটি ট্রাক থেকে পড়ে যাওয়া লাল পতাকা তুলে নেয় এবং ট্রাকটিকে সেই পতাকা ফিরিয়ে দিতে তা নাড়াতে শুরু করে, এবং এই কাজের মাধ্যমে না জেনেই ও অনিচ্ছাকৃতভাবেই সে মিছিলরত একদল শ্রমিকের নেতা হয়ে ওঠে। জেলে সে ভুলবশত 'নোজ পাওডার' (কোকেইন) খেয়ে ফেলে, যার ফলে তাকে আর জেলে তার সেলে ফিরে যেতে হয় না, কিন্তু সে যখন ফিরে যায়, সে কয়েকজন জেল থেকে পালানোর চেষ্টারত কয়েকজনের সাথে মারামারি করে, জেলারের জীবন রক্ষা করে। এর ফলে জেলার থাকে ছেড়ে দেওয়ার প্রস্তাব দেয়, কিন্তু দ্য ট্রাম্প জেলেই থাকতে চায় কারণ বাইরের পৃথিবীর চেয়ে তার কাছে জেলে থাকাই উত্তম মনে হয়।
হেয়ার হোর্ল
মস্তিষ্কের উপরের হেয়ার হোর্ল (প্যারাইটাল (খুলির উপরে) হোর্ল) নিয়ে কিছু স্বভাববিদ (behaviorists) গবেষণা করেছেন। অধিকাংশ লোকেরই ঘড়ির কাটার দিক করে ত্বকে হেয়ার হোর্ল দেখা যায়। এই হেয়ার হোর্লের সংখ্যা বড়জোড় একক বা দ্বৈত হয়, তবে কখনো কখনো তিনটি হেয়ার হোর্ল ও একজন মানুষের মাথায় দেখা যেতে পারে, তবে এটি বিরল এবং এটা কোনো অস্বাভাবিকতা কে নির্দেশ করে না।
এমার জে. এস. ক্লার (Amar J. S. Klar) গবেষণা করে দেখেছেন যে, "মানুষ কোন হাত ব্যবহার করবে এ স্বভাব" এবং "হেয়ার হোর্লের গতিপথ" এর মধ্যে কোনো জিনগত সংযোগ আছে কিনা। তিনি তাঁর গবেষণা থেকে দেখতে পান, ডানহাতি মানুষের ৮.৪ শতাংশ এবং বাঁহাতি মানুষের ৪৫ শতাংশের মধ্যে ঘড়ির কাটার বিপরীতক্রমে হেয়ার হোর্লের গতিপথ দেখা যায়। তার গবেষণা এটাই নির্দেশ করে যে, "কে কোন হাত ব্যবহার করবে" এবং হেয়ার হোর্লের গতিপথ নিয়ন্ত্রণের জন্য একটি একক জিন দায়ী হয়ে থাকতে পারে। যাইহোক, ক্লারের এই গবেষণার নিয়ম-পদ্ধতি এবং অন্যান্য গবেষণাগুলো প্রশ্নবিদ্ধ হয়েছে।
Another result concerning handedness of the progeny of discordant monozygotic twins suggests that lefties are one gene apart from righties. Together, these results suggest (1) that a single gene controls handedness, whorl orientation, and twin concordance and discordance and (2) that neuronal and visceral (internal organs) forms of bilateral asymmetry are coded by separate sets of genetic pathways.
 ঘোড়ার স্বভাব এবং তার হেয়ার হোর্ল নিয়ে অনেকগুলো তত্ব আছে, যার অধিকাংশ যদিও প্রশ্নবিদ্ধ। একটি পেপার প্রস্তাবনা করেছে যে, ঘোড়াতে অস্বাভাবিক হেয়ার হোর্ল থাকলে, তা ব্যবহার করে সে পশুর উত্তেজক অবস্থা বা তার মেজাজ কেমন তা নির্ধারণ করা যায়।
পার্ক দেস প্রিন্সেস
পার্ক দেস প্রিন্সেস প্যারিস শহরের অন্যতম স্টেডিয়াম। বিখ্যাত ফুটবল ক্লাব প্যারিস সেন্ট জার্মেই এর ঘরের মাঠ এটি।
১৮৯৭ সালের ১৮ জুলাই একটি সাইকেল রেস কোর্স হিসেবে এই মাঠ প্রথম আত্মপ্রকাশ করে।
১৯০৩ সালে প্রথম আন্তর্জাতিক ম্যাচ হিসেবে ইংল্যান্ড ও প্যারিস এর মাঝে ম্যাচ অনুষ্ঠিত হয়। তার ২ বছর পর , ফ্রান্স জাতীয় ফুটবল দল এই মাঠে সুইজারল্যান্ডের বিরুদ্ধে তাদের প্রথম ঘরের মাঠের ম্যাচ খেলে। ১৯২৪ সাল থেকে ধীরে ধীরে এই মাঠ তার জৌলুস হারাতে থাকে।
এই সময় স্টেডিয়ামটিতে প্রভূত সংস্কার হয় ও ধারণ ক্ষমতা ৪০,০০০ পর্যন্ত বাড়ানো হয়।
বর্তমানে প্যারিস সেন্ট জার্মেই ক্লাবের ঘরের মাঠ হিসেবে ব্যবহৃত হচ্ছে।
২০২৪ গ্রীষ্ম অলিম্পিক গেমস এর জন্য স্টেডিয়ামটিতে অতিরিক্ত ১০,০০০ আসন বৃদ্ধি করে ধারণ ক্ষমতা ৬০,০০০ করার পরিকল্পনা রয়েছে।
সুবর্ণেশ্বর শিব মন্দির
সুবর্ণেশ্বর শিব মন্দির ভারতের ওড়িশা রাজ্যের রাজধানী ভুবনেশ্বরে অবস্থিত একটি শিব মন্দির।
২০১৬ আইসিসি বিশ্ব ক্রিকেট লীগ পঞ্চম বিভাগ
২০১৫ আইসিসি বিশ্ব ক্রিকেট লীগ দ্বিতীয় বিভাগ আন্তর্জাতিক ক্রিকেট কাউন্সিল কর্তৃক আয়োজিত ক্রিকেটের বিভাগীয় প্রতিযোগিতা। এ প্রতিযোগিতাটি ২০১২-১৮ আইসিসি বিশ্ব ক্রিকেট লীগ এর অংশবিশেষ।২০১৫ সালে জার্সিকে এই টুর্নামেন্টটির আয়োজক হিসেবে ঘোষণা করা হয়।
ফাইনাল খেলাটি জার্সির গ্রেইনভিলে ক্রিকেট গ্রাউন্ডে অনুষ্ঠিত হয়।যেখানে জার্সি ৪৪ রানে ওমানকে হারায়।দুইটি দলই ২০১৬ ৪র্থ বিভাগের জন্য উত্তীর্ণ হয়।
এই ৬ টি দল প্রতিযোগিতা টি খেলার যোগ্যতা অর্জন করে:
সুরিনাম দলের কিছু খেলোয়াড়ের খেলার বৈধতা নিয়া আইসিসি তদন্ত করায় তারা ২০১৬ এর মার্চ মাসে তাদের নাম প্রত্যাহার করে নেয়। তাদের কমপক্ষে ৬ জন খেলোয়াড়ের বৈধতা নিয়ে প্রশ্ন তোলা হয়। সুরিনামের পরিবর্তে ভানুয়াটু খেলতে আসে।
"উৎস: ক্রিকইনফু"
প্লে-অফ খেলার পরে দলগুলোর চূড়ান্ত অবস্থান:
চকরিয়া থানা
চকরিয়া থানা বাংলাদেশের কক্সবাজার জেলার অন্তর্গত চকরিয়া উপজেলার একটি থানা।
চকরিয়া থানা গঠিত হয় ১৭৯৩ সালে।
চকরিয়া উপজেলার ১টি পৌরসভা ও ১৮টি ইউনিয়নের প্রশাসনিক কার্যক্রম চকরিয়া থানার আওতাধীন।
সর্বোচ্চ-বিক্রি অ্যালবাম তালিকা
এটি রেকর্ড সঙ্গীতে বিশ্বের সর্বোচ্চ-বিক্রি অ্যালবাম তালিকা। এই মানদণ্ডে উন্নীত হতে অ্যালবামের বিক্রয় সংখ্যা কোনো নির্ভরযোগ্য সূত্র কতৃক প্রকাশিত এবং অ্যালবামটি বিশ্বব্যাপী কমপক্ষে ২০ মিলিয়ন কপি বিক্রি করতে হবে। তালিকায় যে কোনো ধরনের অ্যালবাম থাকতে পারে, যেমন: স্টুডিও অ্যালবাম, গ্রেটেস্ট হিট, সংকলন, বিভিন্ন শিল্পী, সাউন্ডট্র্যাক এবং রিমিক্স। প্রদত্ত পরিসংখ্যান পুনবিক্রির ফলে প্রাপ্ত সংখ্যা যুক্ত করছে না।
মাইকেল জ্যাকসনের "থ্রিলার", বিশ্বব্যাপী আনুমানিক ৬৬ মিলিয়ন কপি বিক্রির মাধ্যমে সর্বোচ্চ-বিক্রি অ্যালবামে অর্ন্তভূক্ত হয়েছে।
"*সমস্ত বিক্রয় সংখ্যা মিলিয়নে প্রদর্শিত"
ছায়া ও ছবি
ছায়া ও ছবি একটি ভারতীয় বাংলা সিনেমা যা পরিচালনা করেছেন কৌশিক গাঙ্গুলি। ছবিটিতে অভিনয় করেছেন কোয়েল মল্লিক , আবির চট্টোপাধ্যায়, ঋত্বিক চক্রবর্তী, প্রিয়াঙ্কা সরকার। ছবিটির গল্প পরিচালক কৌশিক গাঙ্গুলি নিজেই লিখেছেন। ছবিটি ২৫ শে আগস্ট ২০১৭ তে মুক্তি পায়।ইন্দ্রজিত দাশগুপ্তের রচনা এবং প্রসেনের লেখা গানের মাধ্যমে ছবিটির গান গুলো সাজানো হয়েছে।
শাহ মোহাম্মদ হাছানুজ্জামান
ড. শাহ মোহাম্মদ হাছানুজ্জামান হলেন বাংলাদেশের একজন প্রখ্যাত গবেষক ও উদ্ভিদবিদ। কৃষি গবেষনায় অনন্য সাধারণ অবদানের জন্য ১৯৭৮ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
তিনি বাংলাদেশ ধান গবেষণা ইনস্টিটিউটরে পরিচালকের দায়িত্বে নিয়োজিত ছিলেন।
“ধানচাষে কৃষকের প্রাথমিক জ্ঞান” শিরোনামে তার একটি বহুল প্রচারিত বই রয়েছে, যেটি বাংলাদেশ ধান গবেষণা ইনস্টিটিউট ও আন্তর্জাতিক ধান গবেষনা ইনস্টিটিউট থেকে প্রকাশিত।
বিজ্ঞান ও প্রযুক্তিতে অসাধারণ অবদানের জন্য ১৯৭৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
বব ক্লোসা
রাডো রবার্ট গার্সিয়া ক্লোসা (পেশাগতভাবে ১৯৬০-এর দশকে বব ক্লোসা এবং অতি সম্প্রতি রাডো ক্লোসা নামে পরিচিত) ইংরেজ সঙ্গীতজ্ঞ এবং আলোকচিত্রী। ১৯৬৪ এবং জুলাই ১৯৬৫ সালের মাঝামাঝি, তিনি একটি রক ব্যান্ডের প্রধান গিটারবাদক ছিলেন যেটি পরবর্তীতে পিংক ফ্লয়েড হয়ে ওঠে। যদিও, তিনি এই ব্যান্ডের সঙ্গে কয়েকটি গান রেকর্ড করা করলেও, দলটি পিংক ফ্লয়েড হয়ে ওঠার পূর্বে তিনি দল পরিত্যাগ করেন। তবে, ব্যান্ডটির অফিসিয়াল ফেসবুক পাতায়, তাকে অফিসিয়াল সাবেক সদস্য হিসাবে তার নাম উল্লেখিত হয়েছে।
পিংক অ্যান্ডারসন
পিংকনি "পিংক" অ্যান্ডারসন (; ফেব্রুয়ারি ১২, ১৯০০ – অক্টোবর ১২, ১৯৭৪) ছিলেন মার্কিন ব্লুজ গায়ক এবং গিটারবাদক।
অ্যান্ডারসন ১৯০০ সালে মার্কিন যুক্তরাষ্ট্রেের লরেন্স, সাউথ ক্যারোলিনায়, জন্ম নেন এবং গ্রিনভিলের কাছাকাছি স্পার্টানবার্গে বেড়ে ওঠেন। তিনি জনসাধারণের মনোরঞ্জনের জন্য ১৯১৪ সালে ভারতীয় রেডিমেড কোম্পানির ডক্টর উইলিয়াম আর কেরের সঙ্গে যোগ দিয়েছিলেন, যখন কের ঔষধের গুণাবলিসম্বলিত একটি অভিসন্ধি বিক্রি করার চেষ্টা চালাচ্ছিলেন। তিনি লিও "চিফ থান্ডারক্লাউড"'র কাহদোটের সঙ্গে তার ঔষধ প্রদর্শনীতে ভ্রমণ করেছিলেন, এবং প্রায়ই হারমোনিকা বাদক আর্থার "পেগ লেগ স্যাম" জ্যাকসনের সঙ্গে।
অ্যান্ডারসন, মে ১৯৫০ সালে ভার্জিনিয়া স্টেট উৎসবে লোককাহিনীকার পল ক্লেটন কর্তৃক রেকর্ডককৃত হয়েছিল। ১৯৬০-এর দশকের প্রথম দিকে তিনি একটি অ্যালবাম রেকর্ড করেছিলেন এবং কয়েকটি লাইভ স্থানে সঞ্চালন করেন। তিনি ১৯৬৩ সালের "দ্য ব্লুজম্যান" চলচ্চিত্রে উপস্থিত হয়েছিলেন। ১৯৬০-এর শেষের দিকে স্ট্রোকের পর তার কার্যক্রম হ্রাস পায়।
১৯৭৪ সালের অক্টোবরে তিনি হৃদরোগে আক্রান্ত হয়ে ৭৪ বছর বয়সে মারা যান। স্পার্টানবার্গের লিঙ্কন মেমোরিয়াল গার্ডেনে তাকে সমাধিত করা হয়।
ব্রিটিশ প্রোগ্রেসিভ রক ব্যান্ড পিংক ফ্লয়েডের সিড ব্যারেট, অ্যান্ডারসন ও নর্থ ক্যারোলাইনা ব্লুজব্যক্তি ফ্লয়েড কাউন্সিলের প্রথম নামগুলি যুক্ত করে ব্যান্ডটির নাম তৈরি করেছিলেন। ব্লাইন্ড বয় ফুলারের ১৯৬২ সালের অ্যালবামের ভেতরের টিকা থেকে নামগুলি ব্যারেটর নজরে আসে। যেখানে ব্লুজ ঐতিহাসিক পল অলিভার লিখেছিলেন: "কার্লি ওয়েভার এবং ফ্রেড ম্যাকমুলেন, ... পিংক অ্যান্ডারসন বা ফ্লয়েড কাউন্সিল— পেইডমন্ডে ঘূর্ণায়মান পাহাড়ে শ্রবণ করা হয় এমন অনেক ব্লুজ গায়কের মধ্যে কয়েকজন।"
নলীন সেনেবীরত্ন
জেনারেল গানেগোদা আপ্পুহামেলাগে ডন গ্র্যানভিল নলীন সেনেবীরত্ন (আগস্ট ২৫, ১৯৩১-আগস্ট ১২, ২০০৯) শ্রীলঙ্কা সেনাবাহিনীর একসময়কার প্রধান ছিলেন। এছাড়াও তিনি উত্তর-পূর্বাঞ্চলীয় প্রদেশের প্রথম গভর্নর হিসেবে দায়িত্ব পালন করেছেন।
১৯৫১ সালে সেনেবীরত্ন তৎকালীন সিলন সেনাবাহিনীতে ক্যাডেট হিসেবে যোগ দেন, তাকে যুক্তরাজ্যের স্যান্ডহার্স্ট সেনা একাডেমীতে পাঠানো হয় এবং ওখান থেকে তিনি ১৯৫৩ সালে সিলন ইঞ্জিনিয়ার্স (এখন শ্রীলঙ্কা নামে পরিচিত) কোরে কমিশন প্রাপ্ত হন।
১৯৫৫ সালে তিনি লেঃ, '৫৮ সালে ক্যাপ্টেন এবং '৬৩ সালে মেজর হন। এই সময়ের মধ্যে তিনি সেনাবাহিনী সদর দপ্তরে স্টাফ এবং উত্তরাঞ্চলে ভারত থেকে আসা অবৈধ তামিল লোকদের তাড়ানোর কাজে দায়িত্বপ্রাপ্ত ছিলেন। একাত্তরে তিনি লেঃ কর্নেল হিসেবে পদোন্নতি পেয়ে ১ ফিল্ড ইঞ্জিনিয়ার্স রেজিমেন্টের অধিনায়ক হিসেবে নিয়োগ পান এবং পরে তাকে শ্রীলঙ্কার রাষ্ট্রপতির এডিসি হিসেবে নিয়োগ দেওয়া হয়। ১৯৭৭ সালে তিনি পূর্ণ কর্নেল হন। তাকে ১৯৮১ সালে ব্রিগেডিয়ার র‍্যাঙ্কে উঠানো হয়, তিনি এ র‍্যাঙ্কে জাফনা এলাকার একটি ব্রিগেডের কমান্ডার হিসেবে নিযুক্ত হন।
১৯৮৩ সালে তিনি লেফটেন্যান্ট জেনারেল পদে শ্রীলঙ্কা সেনাবাহিনীর প্রধান নিযুক্ত হন।
সুলেইমান শাহ
সুলেইমান শাহ (; বর্তমান ) ছিলেন অটোমান সামাজ্যের ঐতিহ্য অনুযায়ী কায়া আল্প এর পুত্র এবং আর্তগোল এর পিতা ছিলেন; যিনি অটোমান সাম্রাজ্যের প্রতিষ্ঠাতা উসমানের পিতা ছিলেন। যাহোক অটোমান সাম্রাজ্যর বংশবৃতান্ত অনুযায়ী প্রাথমিক পর্যায়ে সবাই একমত হননি। উসমানের পূর্বপুরুষদের মধ্যে উল্লেখযোগ্য একজন হিসেবে সুলেইমান শাহের কথা উল্লেখ করতে অনেকে ব্যর্থ হন। পরবর্তীতে অবশ্য উসমান এবং সুলেইমান শাহের মধ্যে সম্পর্ক উপস্থাপনা করা হয়। তার অন্যান্য সন্তানদের মধ্যে ছিলেন সারু যতি। বলা হয়ে থাকে যে, সিরিয়ায় ইউফ্রেটিস নদীতে সুলেমান শাহ পানিতে ডুবে মৃত্যুবরণ করেন। কালত জাবর বা তার কাছাকাছি একটি অটোমান সমাধিস্থলে ঐতিহাসিকভাবে সুলেইমান শাহের সমাহিত করা হয়।
শ্রী
শ্রী হলো একটি সংস্কৃত জাত শব্দ, যা ভারত উপমহাদেশীয় সংস্কৃতিতে নামের পূর্বে জনাবের বিকল্প হিসেবে ব্যবহার হয়।
হিন্দুদের লক্ষ্মী এবং সরস্বতী দেবীকে শ্রী সম্বোধন করা হয়। এছাড়াও বাংলাতে সৌন্দর্য, এবং রূপ লাবণ্যকেও শ্রী বলে। 
হিন্দু নামের উপাধি হিসেবে এই শব্দের ব্যবহার হয়। এছাড়াও হিন্দুদের দেবদেবীর সম্মানার্থে নামের পূর্বে শ্রী লেখা হয়।
দক্ষিণ এবং দক্ষিণপূর্ব এশিয়ার দেশগুলিতে শ্রী শব্দের প্রচলন আছে।
কাজী শাহীর হুদা রুমী
কাজী শাহীর হুদা রুমী একজন বাংলাদেশি অভিনেতা।
জলেশ্বর শিবমন্দির
জলেশ্বর শিবমন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। মন্দিরটি কালারাহাঙ্গা গ্রামের দক্ষিণাংশে অবস্থিত যা পাতিয়া থেকে ২.০০ কিলোমিটার এবং চুয়াডাঙ্গাগড় থেকে ৬ কিলোমিটার দক্ষিণে ভুবনেশ্বরের উত্তরাংশে অবস্থিত। এই মন্দিরের আরাধ্য দেবতা বৃত্তাকার যোনিপিঠের উপর অধিষ্ঠিত শিবলিঙ্গ।
কিংবদন্তী অনুযায়ী রাজা চুয়াডাঙ্গাগদা লিঙ্গরাজের একনিষ্ঠ পূজারী ছিলেন। তিনি প্রতিদিন লিঙ্গরাজ মন্দিরে যেতেন। কিন্তু বর্ষা মৌসুমে প্রতিদিন লিঙ্গরাজ মন্দিরে যাওয়া সম্ভব হতো না। তাই দেবতা তাকে স্বপ্নাদেশ করেন পার্শ্ববর্তী পদ্ম পুকুরের মাঝখানে মন্দির নির্মাণের যেখানে তিনি জলাশয়ী রূপে অবস্থান করেন। দেবতার ইচ্ছাপূরণে তিনি জলেশ্বর পুকুরের পশ্চিমপাড়ে বর্তমান মন্দিরটি নির্মাণ করেন। পূজা অর্চনা এবং অন্যান্য কার্যক্রমের জন্য রাহাঙ্গা শাসনের ব্রাহ্মণ ও অন্যান্য সেবায়েতদের জন্য রাজা জমি প্রদান করেন। স্থানটি কালারাহাঙ্গা নামে পরিচিত। 
স্থানীয় জনশ্রুতি অনুযায়ী মন্দিরটি কেশরী শাসক পদ্ম কেশরী নির্মাণ করেন কিন্ত সোমবংশের বংশলতিকা সেটা নিশ্চিত করে না। শিববিবাহ, শিবরাত্রি, জন্মাষ্টমী, দোলপূর্ণিমা, শীতলাষষ্ঠী, চন্দন যাত্রা, পিণ্ডদান, ধনু মকর ইত্যাদি অনুষ্ঠান এখানে পালিত হয়। বিভিন্ন সামাজিক আচার যেমন বিবাহ উৎসব, মুন্ডানাক্রিয়া ও বাগদান ইত্যাদির আয়োজন করা হয় এখানে। 
একটি বড় দেয়াল দিয়ে মন্দির চত্বরের চতুর্পাশ ঘেরা। দেয়ালের বাইরে পূর্বদিকে জলেশ্বর পুকুর, উত্তর ও দক্ষিণে ধানক্ষেত এবং পশ্চিম দিকে রাস্তা। পাশের নিচু ধানক্ষেতের অবস্থানের কারণে ধারণা করা হয় একসময় মন্দিরটি চারদিক থেকে পানিতে ঘেরা ছিলো যা স্থানীয় কিংবদন্তীকে সমর্থন করে। 
মন্দিরটিতে একটি বিমান, একটি অন্তরাল, একটি জগমোহন আছে এবং অল্প কিছু দূরত্বে একটি নটমন্দির অবস্থিত। বিমানটি ৫.৪০ বর্গমিটার, অন্তরাল ১.৩০ মিটার এবং জগমোহন ৯.০০ বর্গমিটার। বিমানটি রেখাশৈলীর বড়, গান্ধী এবং মস্তকযুক্ত। মন্দিরটির জগমোহন পরশুরামেশ্বরের মত পরবর্তীতে নির্মিত।
উত্তর, দক্ষিণ ও পূর্বের কুলুঙ্গির প্রতিটির পরিমাপ ১.০৮ মিটার উঁচু ও ০.৫৬ মিটার চওড়া এবং ০.৫৬ মিটার গভীর। দক্ষিণে গণেশ, পূর্বে কার্তিক এবং উত্তরে মহিষমর্দিনী অবস্থান করছে। কুলুঙ্গির নিচের তলগর্ভিকা খাখড়ামুন্ডি নকশা এবং উপরের উর্ধগর্ভিকা কীর্তিমুখ মোটিফ দ্বারা নকশাকৃত। উত্তরের কুলুঙ্গিতে পার্বতীর স্থানে মহিষমর্দিনী অবস্থান করছেন যার দশটি হাত। অধিকাংশ হাত এবং সরঞ্জামাদি ধ্বংসপ্রাপ্ত হয়েছে। মনুষ্যরূপী অসুর কাটা মহিষের মধ্য থেকে বের হওয়ার চেষ্টা করছে। অসুরটি ছুটন্ত অবস্থায় আছে, ডান থেকে বামে সরছে। দুই অসুর শুম্ভ ও নিশুম্ভ অস্ত্র উঁচিয়ে ছুটছে। দুজন কাত্যায়নী ছুরি হাতে এই অসুরদের তাঁড়িয়ে নিয়ে যাচ্ছে। দক্ষিণের কুলুঙ্গিতে গণেশ পদ্ম ফুলের উপর ত্রিভঙ্গ মুদ্রায় দাঁড়িয়ে আছে। তার নিচের বাম হাত পরশুর হাতলে রাখা ও ডান হাতে অক্ষমালা ধরা এবং উপরের বামহাতে মোদকপাত্র এবং ডানহাতে ভাঙা দাঁত ধরা। মূর্তির মাথায় জটামুকুট পরা এবং উড়ন্ত বিদ্যাধারা পাখা দিয়ে হাওয়া করছে। মূর্তিটি মকর তোরণের সামনে অবস্থিত। ভিত্তির কাছে ঈঁদুর অবস্থান করছে। পূর্বের কুলুঙ্গিতে সজ্জিত ভিত্তির উপরে ত্রিভঙ্গ মুদ্রায় চার হাতযুক্ত কার্তিক বিরাজমান। তার উপরের ডান হাত ভাঙা।
শ্রীলঙ্কায় সমকামীদের অধিকার
সমকামিনী, সমকামী, উভকামী বা কামিনী এবং হিজড়ারা শ্রীলঙ্কায় অনেকটা স্বাধীনভাবেই চলাফেরা করতে পারেন যদিও আইনগতভাবে বা সমাজে সমপ্রেম বা যৌনতা ঠিক বৈধ নয়। শ্রীলঙ্কার সংবিধানে বা রাষ্ট্রীয় আইনে সমকামিতা বা বিষম লিঙ্গের মধ্যে প্রেম এবং যৌনতা নিয়ে স্পষ্ট করে কিছু উল্লেখ নেই, খালি বলা আছে একজন পুরুষ অপর একজন নারীকে ধর্মীয়ভাবে বা আদালতের মাধ্যমে বিয়ে করে সংসার করবে। শ্রীলঙ্কার কলম্বো শহরে প্রতি বছরেই সমকামীদের আনন্দ মিছিলের আয়োজন করা হয় এবং এরূপ আয়োজনে সমাজ বা রাষ্ট্র কোনো বিরূপ মন্তব্য করেনা।
২০১০ সালে যুক্তরাষ্ট্রে অনুষ্ঠিত 'সমকামীদের হয়রানি করা যাবেনা' সম্মেলনে শ্রীলঙ্কার সরকারদলীয় প্রতিনিধিরা যোগ দিয়েছিলো এবং শ্রীলঙ্কায় সমকামীদেরকে কোনো রূপ হয়রানি বা অত্যাচার করা হবেনা বলে তারা স্বাক্ষর করে, যদিও সমকামিতা বৈধ করার ব্যাপারে তারা কিছু বলেনি।
শ্রীলঙ্কা যখন ব্রিটিশদের শাসনাধীন ছিলো তখন তারা সমকামীদের জন্য কোনো আলাদা সাজার ব্যবস্থা করে রেখে যায়নি যেমনটি তারা ভারতে ১৮৬০ সালে করেছিলো। আধুনিক শ্রীলঙ্কায় '১৬ বছরের নিচে কেউ দৈহিক মিলন করতে পারবেনা' নামক একটি আইন চালু করা হয়, এই আইনের কোথাও বলা হয়নি যে দৈহিক মিলনকারীদেরকে বিবাহিত হওয়া বাধ্যতামূলক বা বিষম লিঙ্গের হতে হবে।
২০১৭ সালের জানুয়ারীতে শ্রীলঙ্কার রাষ্ট্রপতি মৈত্রীপাল সিরিসেনা বলেন যে তার দেশে সব ধরণের মানবাধিকার রক্ষা করা হবে।
সেরকমভাবে যদিও কোনো প্রকার সামাজিক স্বীকৃতি নেই, তবে তারপরেও সমকামী যুগলরা শিক্ষিত সমাজে অনেকটা স্বাধীনভাবেই চলাফেরা করতে পারে।
শ্রীলঙ্কা সরকারের এক প্রতিনিধি দল ২০১৪ সালে সুইজারল্যান্ডে অনুষ্ঠিত এক মানবাধিকার বিষয়ক সম্মেলনে যোগ দিয়ে বলে সমকামীরা তাদের দেশে কখনোই কোনো প্রকার হয়রানি বা অত্যাচারের শিকার হলে আইন শৃঙ্খলা রক্ষাকারী বাহিনী তা ব্যবস্থা নেয়।
শ্রীলঙ্কার সংবিধানের অনুচ্ছেদ ১২ তে বলা আছেঃ
উপরোক্ত পয়েন্ট অনুযায়ী শ্রীলঙ্কায় সমকামীদেরকে কিছু বলা হয়না।
অধিরথ
অধিরথ ছিলেন মহাভারতে বর্ণিত ধৃতরাষ্ট্রের সারথি। তিনি এবং তার স্ত্রী রাধা কুন্তীর কানীন পুত্র কর্ণকে লালন-পালন করেন। তিনি সারথী হওয়ায় এবং কর্ণ তাহার পুত্র বলে পরিচিত পাওয়ায় কর্ণের আরেক নাম ছিলো "সুত পুত্র"।
অধিরথের পিতার নাম সুহত্র। তিনি ছিলেন বিচিত্রবীর্যের সারথি। বিচিত্রবীর্যের দ্বিতীয় স্ত্রী অম্বালিকার সাথে মিলনে সুহত্রের ঔরসে অম্বালিকার গর্ভে অধিরথের জন্ম হয়; কিন্তু অম্বালিকা লোকলজ্জায় তাকে ত্যাগ করে এবং সুহত্ৰ তখন তাকে লালন-পালন করেন।
কায়া আল্প
কায়া আল্প () ছিলেন অটোমান সামাজ্যের ইতিহাস অনুযায়ী কিজিল বুগার এর পুত্র এবং সুলেইমান শাহ এর পিতা; যিনি অটোমান সাম্রাজ্যের প্রতিষ্ঠাতা প্রথম উসমানের পিতা আর্তগোলের পিতামহ ছিলেন।
লক্ষেশ্বর শিব মন্দির
বর্তমান নাম- লক্ষেশ্বর শিব মন্দির। (১৩ শত খ্রিস্টাব্দ) অবস্থান: ২০.১৪৩৩ উত্তর ও ৮৫.৫০১৭ পূর্ব। উচ্চতা ৬০ ফুট। উপকেন্দ্র- লক্ষেশ্বর শিব মন্দিরটি গঙ্গা-যমুনা রাস্তার ডানদিকে অবস্থিত লিঙ্গরাজ বাজার কমপ্লেক্স, পুরাতন শহর, ভুবনেশ্বর। এটি লিঙ্গরাজ মন্দিরের ৭০ মিটার উত্তর-পূর্বে এবং গঙ্গেশ্বরের ১০ মিটার দক্ষিণে এবং রাস্তা জুড়ে যমুনেশ্বর শিব মন্দিরের কাছে অবস্থিত। মন্দির পূর্ব দিকে সম্মুখীন। সন্নিহিত দেবতা একটি বৃত্তাকার বেদি বা ইউনি-পীঠের মধ্যে একটি শিব লিঙ্গ, যা চন্দ্রশিলা থেকে ০.৭৭ মিটার নিচে।
স্থানীয় মানুষ মন্দির ঐতিহাসিক কিংবদন্তি প্রতি উদাসীন। এটা দেখেছি
পরে গঙ্গা-যমুনা সংগ্রাহকের সদস্যদের দ্বারা। 
ঠিকানা: গঙ্গাস-যমুনা রোড, পুরাতন শহর, ভুবনেশ্বর।
সৌরশক্তি পরিকল্পনা এবং অরুঠা পাগা লৌহ নকশা দ্বারা সজ্জিত করা হয়।
ক) ঐতিহাসিক তাত্পর্য: স্থানীয় ঐতিহ্য গঙ্গাসে মন্দিরকে স্বীকৃতি দেয়
খ) সাংস্কৃতিক তাত্পর্য: শিবরাত্রি, সংক্রান্তি, চন্দনা উত্সব, কার্তিক-পূর্ণিমা,
জালভীশেকা ইত্যাদি তার প্রেক্ষিতে উদযাপন করা হয়।
গ) সামাজিক তাত্পর্য: মন্দিরের সীমানা জন সভার জন্য ব্যবহৃত হয়।
ক) আশেপাশে: মন্দিরের উত্তর দিকেগঙ্গা-যমুনা রাস্তা অবস্থিত এবং 
বাকি তিনটি দিকের ব্যক্তিগত আবাসিক ভবনগুলি। মন্দিরের সম্মুখ ভাগ পূর্ব দিকের সম্মুখীন।
খ) স্থাপত্য বৈশিষ্ট্য: বর্তমানে মন্দির ১১.০৮ মিটার দীর্ঘ x ৫.৭০ মিটার প্রস্থ x ০.৪৩ মিটার উচ্চতায় কাঠামোর উপর দাঁড়িয়ে আছে। পরিকল্পনায়, মন্দির একটি বর্গিমর্ম এবং একটি পুনর্নবীকরণ বহির্ভাগের সঙ্গে বার্তাবাহক সপ্তরথ রয়েছে। ভিয়ামানানা ৫.৪০ বর্গ মিটার এবং পোরকমেসিং ০.৯০ মিটার পূর্ব দিকে প্রসারিত করে। মন্দিরের কক্ষটি ২.৪৫ বর্গ মিটার। উঁচুতে, রেখার দেউল আদেশে বাদা, গন্ডি, মস্তকা ১৩.০৫ মিটার উচ্চতা। বাদাটির উচ্চতা ৩.৫৫ মিটার পরিমাপের পাঁচগুণ বিভাজন রয়েছে। পূভাগ (০.৯৩ মিটার) এর পাঁচটি ছাঁচনির্মাণ, তালা জঙ্গা (০.৮৩ মিটার), তিনটি ছাঁচনির্মাণ (০.২৭ মিটার), বর্ধনগঙ্গা (০.৮৭ মিটার), বারান্দা (সাত মিটার) (০.৬৫ মিটার) দিয়ে বাঁধানা। মন্দিরের গণ্ডি ৬.০০ মিটার উচ্চতা পরিমাপ করে। মস্তকা উচ্চতা ৩.৫০ মিটার বেকে, আমলাক, খাপুরি এবং কালসা এর মধ্যে রয়েছে।
গ) রাহা কুলুঙ্গি ও পার্বা দেবতারা: রাহা পগাতে উত্তর, দক্ষিণ ও পশ্চিমে অবস্থিত পারভবেভাসের নিক ০.৮১ মিটার উচ্চতা ০.৫৭ মি
প্রস্থ x ০.৮৩ মিটার গভীরতা মিটার। বর্তমানে সব খালি আছে।
পলাগ নগরীর রাহা মৌসুমের ভিত্তিটি তালগৌক্তির সাথে সজ্জিত। রাহা কুলুঙ্গিটি একটি বিভা মোটিফ দ্বারা পরিচালিত হয় যার মধ্যে একটি চট্টি চিত্তের মোটিফ দুটি নারী দ্বারা প্রবাহিত হয় এবং উভয় পক্ষের একটি শঙ্কু। এটা উপরে আছে
গাজাক্রান্ত বকী ছিটমহলগুলি কানিকা পাগড়ের উপরে রাহা ও দো-পঞ্চা সিং এর উপরে শিব দেবতা। আনু রাধা এবং কণিক প্যাগের মধ্যে সমন্বয় করা কমল নকশাগুলির একটি ছোট প্যাড দিয়ে সজ্জিত করা হয়। রাহা পগাটি চৈতীর নকশা দিয়ে সজ্জিত এবং অঞ্ছিত পাগাটি আঙিসখার হিসাবে ক্ষুদ্রতর রেখা দেউল এর একটি সিরিজ দিয়ে সজ্জিত করা হয়। মন্দির দশটি কেরামতী দশটি ভূমি-আমলাদের সমন্বয়ে গঠিত। দোঞ্জজাম: দ্যজারজাম একটি সাম্প্রতিক সংযোজন এবং কোন অলঙ্করণের বর্জিত।
পঞ্চভূভাগে নিম্নাংশের ভিত্তিটি দুটি উল্লিখিত স্তম্ব দ্বারা গঠিত একটি রেখা দেউল এবং পদ্মগুলির সমন্বয়ে সজ্জিত করা হয়, যা কমপ্লেক্স ডিজাইন দিয়ে সজ্জিত করা হয় যা মন্দিরটিকে সপ্তরথ হিসাবে গড়ে তুলেছে।
ছাদে ফাটল এবং অধস্তন দেওয়ালের মাধ্যমে বৃষ্টির জলের সংমিশ্রণ ঘটছে। মন্দিরের উত্তরের প্রাচীরের মধ্যে ফাটলগুলি লক্ষ্য করা যায়। বাদা
মন্দিরের দক্ষিণ-পশ্চিমাংশে অংশগুলি আংশিকভাবে বন্ধ করা হয়েছে।
ফখরুল ইসলাম খান
ফখরুল ইসলাম খান (এফ আই খান) (জন্ম: ৯ ফেব্রুয়ারি, ১৯২৫- মৃত্যু: ১৩ মে, ২০০৭) বাংলাদেশের একজন সম্পাদক, সাংবাদিক, সাংস্কৃতিক সংগঠক, নাট্যকার, প্রযোজক ও পরিচালক। তিনি প্রথমে কলকাতা ও পরে ১৯৫০ সালে বরিশাল থেকে প্রকাশিত মাসিক গুলিস্তা এবং ১৯৬৬ সালে সাপ্তাহিক খাদেম সম্পাদনা করেন। এছাড়াও কলকাতা থেকে মাসিক 'ইনকিলাব' নামের পত্রিকা সাবেক প্রধানমন্ত্রী শাহ আজিজুর রহমান ও তাঁর যুগসম্পাদনায় প্রকাশিত হত। ফখরুল ইসলাম খান বরিশালের নাট্যাঙ্গন, সাংস্কৃতিক অঙ্গন, সাহিত্য পরিষদ ,সাংবাদিকতা এবং বরিশাল প্রেস ক্লাবসহ বিভিন্ন কার্যক্রমে বিশেষ অবদান রেখেছেন। বাংলার মুসলিমদের মধ্যে তিনি ছিলেন প্রথম চিত্র প্রযোজক। ১৯৬৪ সালে তিনি বরিশাল নাট্য নিকেতন প্রতিষ্ঠা করেন।
ফখরুল ইসলাম খানের জন্ম ১৯২৫ সালের ৯ ফেব্রুয়ারি বরিশালে তাঁর পিতা সমাজসেবক এবং রাজনীতিবিদ খান বাহাদুর হাশেম আলী খান যিনি ১৯৪১ সালে শেরে বাংলা একে ফজলুল হকের নেতৃত্বাধীন মন্ত্রীসভার সদস্য ছিলেন। ফখরুল ইসলাম খানের দুই বোন ও এক ভাই। তাঁরা হলেন সামছুন্নেছা ও লুতফুন্নেছা পারুল এবং নুরুল ইসলাম খান সুলতান। তিনি প্রথমে বরিশালে এ.কে. স্কুল এবং পরে কলকাতা রিপন স্কুল ও কলেজে লেখাপড়া করেন। ফখরুল ইসলাম খান কলকাতায় বিভিন্ন ছাত্র আন্দোলনে নেতৃত্ব দিয়েছেন। রিপন স্কুল ম্যাগাজিনের সম্পাদক ছিলেন এবং সেখানে নিয়মিত লেখালেখিও করতেন।
ফখরুল ইসলাম খান ছিলেন একজন সাংবাদিক। এছাড়া তিনি ছিলেন চলচ্চিত্র প্রযোজক ও পরিচালক। ১৯৪৪ সালে কলকাতা আজাদ চিত্রপট থেকে তাঁর প্রযোজনায় পুর্বাশা, কালোছায়া, হানিবাড়ি এবং জাগো হুয়া সাবেরা নামের চলচ্চিত্র মুক্তি পায়। এই চলচ্চিত্রগুলোর পরিচালক ছিলেন প্রেমেন্দ্র মিত্র এবং কালোছায়া চলচ্চিত্রের যুগ্ন পরিচালক ছিলেন ফখরুল ইসলাম খান। ১৯৪৭ সালে এই ছবি শ্রেষ্ঠ চলচিত্র পুরষ্কার লাভ করে। ১৯৫৬ সালে বুলবুল প্রোডাকশনের ব্যানারে হাসপাতাল সিনেমাটি মুক্তি পায়। এ সময় তিনি 'কলকাতা মোশন পিকচারস এসোসিয়েশনে'র সম্পাদক এবং 'কলকাতা লেখক সাংবাদিক' সঙ্ঘের যুগ্ন সম্পাদক নির্বাচিত হন। তাঁর প্রযোজনায় ১৯৭২ সালে ভারতের সাথে যৌথ উদ্যোগে চলচ্চিত্র পরিচালক সুশিল মজুমদারের পরিচালনায় অনন্যা চলচ্চিত্র নির্মাণ শুরু হয়। তিনি বরিশাল সাহিত্য পরিষদের প্রতিষ্ঠাতা সম্পাদক ছিলেন। মাসিক গুলিস্তা, সাপ্তাহিক খাদেম ও ইনকিলাব এর সম্পাদক ছিলেন তিনি।
ফখরুল ইসলাম খান কলকাতা সিটি করপোরেশনের মেয়র এবং ভারতীয় সংসদ সদস্য সৈয়দ বদরুদ্দোজার কন্যা সৈয়দা সাকিনা ইসলাম কে বিয়ে করেন। সৈয়দা সাকিনা ইসলাম দু বার বাংলাদেশ জাতীয় সংসদের সদস্য ছিলেন। তিনি বাংলাদেশ জাতীয় সংসদের স্পীকার প্যানেলেও সদস্য ছিলেন। কমনওয়েলথ সম্মেলন, বিশ্ব নারী সম্মেলনসহ বহু সম্মেলনে যোগ দিয়েছেন তিনি। তাদের এক পুত্র আমিরুল ইসলাম খান বুলবুল এবং দুই কন্যা শবনম ওয়াদুদ কেয়া ও সাগুফা খানম জোয়ারদার।
বাংলাদেশের মৃত্তিকা সম্পদ উন্নয়ন ইনস্টিটিউটসমূহের তালিকা
মৃত্তিকা সম্পদ উন্নয়ন ইনস্টিটিউট (এসআরডিআই) হচ্ছে কৃষি মন্ত্রণালয়ের প্রশাসনিক নিয়ন্ত্রণাধীন একটি সরকারী প্রতিষ্ঠান, যা ১৯৮২ সালে প্রতিষ্ঠিত হয়।
মৃত্তিকা সম্পদ উন্নয়ন ইনস্টিটিউট-এর প্রধান কার্যালয়সহ অধীনস্থ আঞ্চলিক কার্যালয়, জেলা কার্যালয়, আঞ্চলিক গবেষণাগার ও গবেষণা কেন্দ্রসমূহের ঠিকানা :
শিল্পকলা পদক
শিল্পকলা পদক বাংলাদেশের শিল্পীদের সম্মাননা পুরস্কার হিসেবে প্রবর্তন করা হয়। বাংলাদেশ শিল্পকলা একাডেমী থেকে এই পুরস্কারটি দেওয়া হয়। বাংলাদেশ শিল্পকলা একাডেমী হলো রাষ্ট্রীয় পৃষ্ঠপোষকতায় পরিচালিত জাতীয় সংস্কৃতি বিষয়ক মন্ত্রণালয়ের অধীনে একটি সংবিধিবদ্ধ সংস্থা। এই পুরস্কার বছরে একবার প্রদান করা হয়। বাংলাদেশ শিল্পকলা একাডেমীর জাতীয় থিয়েটার হল মিলনায়তনে রাষ্ট্রপতি এই পদক প্রদান করেন। এর সাথে পুরস্কার হিসেবে থাকে ৳১০০০০০, একটি সার্টিফিকেট ও একটি উত্তরীয়।
এটি বাংলাদেশের একটি জাতীয় কার্যক্রম। দেশের শিল্প ও সংস্কৃতির ক্ষেত্রে জাতীয় পর্যায়ে বিশেষ অবদানের জন্য গুণীজন এবং তাদের কর্মকে চিহ্নিত করে সংস্কৃতির পৃষ্ঠপোষকতা ও বিকাশ সাধনের লক্ষ্যে সংস্কৃতি বিষয়ক মন্ত্রণালয়ের শিল্পকলা পদক প্রদান নীতিমালা অনুযায়ী বাংলাদেশ শিল্পকলা একাডেমি কর্তৃক ‘শিল্পকলা পদক’ প্রদান করা হয়ে থাকে। ২০১৩ সালে সর্বপ্রথম এই পদক প্রদান করা শুরু হয়।
১২ টি ক্ষেত্রে শিল্পীদের অবদানের জন্য তাদের পুরস্কৃত করা হয়। এগুলো হলো কন্ঠসঙ্গীত, যন্ত্রসঙ্গীত, নৃত্যকলা, চারুকলা, আবৃত্তি, ফটোগ্রাফি, যাত্রাশিল্প, চলচ্চিত্র, সৃজনশীল সংগঠক, সংস্কৃতি গবেষক ও লোকসংস্কৃতি। তবে প্রতিবছর এর মধ্য থেকে সাতটি বিষয়ে এ পদক প্রদান করা হয়ে থাকে। প্রতিবছর কমিটি বিষয়সমূহ নির্বাচন করে থাকে।
শিল্পকলা পদক প্রাপ্ত হিসেবে নির্বাচিতদের একটি স্বর্নপদক, এক লক্ষ টাকা সম্মানী এবং একটি সনদ প্রদান করা হয়ে থাকে।
প্রতিবছর শিল্পকলা একাডেমির মহাপরিচালক, একাডেমির সচিব, একাডেমির ৬ জন পরিচালক,৭ জন সাংস্কৃতিক ব্যক্তিত্ব এবং সংস্কৃতি মন্ত্রণালয়ের ১ জন প্রতিনিধি সমন্বয়ে ১৬ সদস্যের কমিটি গঠন করা হয়। এই কমিটি পদক প্রদানের ক্ষেত্র এবং পদকের জন্য গুণীজন নির্বাচন করে থাকেন।
সাইদুর রহমান বয়াতি
সাইদুর রহমান বয়াতি একজন বাংলাদেশী গায়ক। তিনি বাউল রীতির লোক সঙ্গীত গেয়ে থাকেন  তিনি ২০১৩ সালে শিল্পকলা পদকে ভূষিত হন। এছাড়া ১৯৯৫ সালে সেরা পুরুষ নেপথ্য গায়ক হিসেবে বাংলাদেশ জাতীয় চলচ্চিত্র পুরস্কার লাভ করেন।
সাইদুর রহমান বয়াতি ১৯৩১ সালে দক্ষিণ মানিকগঞ্জের পুটাইল ইউনিয়নের হাসলি গ্রামে জন্মগ্রহণ করেন। তার বাবার নাম জিগীর আলী। তার বাবাও গান গাইতেন।
মানিকগঞ্জের পশ্চিম হাসলি প্রাথমিক বিদ্যালয়ে পড়াশোনা শুরু করেন সাইদুর রহমান বয়াতি। ১৯৫৯ সালে মেট্রিক পরীক্ষা দিয়ে তিনি অঙ্কে ফেল করেন। এরপর তিনি আর পড়াশোনা করেন নি।
১৯৫১ সালে, তখন তার বয়স ছিলো ২০ বছর, পঞ্চম শ্রেণীতে পড়ার সময় সাইদুর রহমান পায়ে হেটে ঢাকা এসেছিলেন জিন্নাহকে দেখতে। তিনি ঢাকায় এসে দেখলেন সবাই বাংলা ভাষাকে রাষ্ট্রভাষা বানানোর জন্য আন্দোলন করছে। এই আন্দোলন তাকে গভীরভাবে প্রভাবিত করে। তাদের আন্দোলন দেখে তিনি একটা কবিতা লিখলেন,
"আমার ভাষায় বলবো কথা।
তোদের কেন মাথা ব্যাথা?
এই ভাষাতে জুড়ায় প্রাণ,
তোদের কি তাতে যায় রে মান?
এই কবিতায় সুর দিয়ে গান হিসেবে গেয়ে বেড়াতেন তিনি।
১৯৭১ সালে স্বাধীনতার জন্য মুক্তিযুদ্ধ শুরু হয়। সাইদুর রহমান মুক্তিযুদ্ধে যোগদান করেন। সহযোদ্ধাদের সাহস দেয়ার জন্য তিনি বিভিন্ন গান ও কবিতা লিখতেন।
পারিবারিক ভাবেই সাইদুর রহমান সাংস্কৃতিক পরিবেশে বেড়ে উঠেছেন। তিনি অভিনয়, গান লেখা, সুর দেওয়া, গাওয়া ইত্যাদিতে ছিলেন সিদ্ধহস্ত।
ছোটবেলায় সাইদুর রহমান যাত্রাপালায় অভিনয় করতেন। তিনি বড় চুল রেখেছিলেন যাত্রাপালায় নায়িকার চরিত্রে অভিনয় করার জন্য। সেসময় "রানী" নামের একজন নায়িকা বেশ খ্যাতি অর্জন করেছিলেন। সাইদুর রহমান বয়াতিই হলেই সেই "রানী"। তিনি রানী ছদ্মনামে অভিনয় করতেন।
সাইদুর রহমান বয়াতি বেশ কিছু চলচ্চিত্রে অভিনয় করেছেন। তার অভিনীত চলচ্চিত্রগুলোর মধ্যে নদীর নাম মধুমতি, লাল সালু, চিত্রানদীর পাড়ে, লালন, লিলি পুটেরা বড় হও ইত্যাদি উল্লেখযোগ্য। নদীর নাম মধুমতি চলচ্চিত্রে গানের জন্য তিনি জাতীয় চলচ্চিত্র পুরস্কার লাভ করেন।
১৫ বছর বয়স থেকে তিনি গান লিখছেন। এই পর্যন্ত আধ্যাত্মিক গানের ধারায় জারি, সারি, ভাটিয়ালি, বাউল, মারফতি, নবীতত্ত্ব, কবিগান, মুর্শিদি, গাজীর গান, মালসি, সখী সম্পাত, দমতত্ত্ব, সৃষ্টিতত্ত্ব, জীবতত্ত্ব, পরমতত্ত্ব এমন প্রায় পঞ্চাশ শাখায় প্রায় ৩ হাজার গান লিখেছেন। ১৯৭৮ সালে তার প্রথম গানের ক্যাসেট বের হয়।
সাইদুর রহমান বয়াতি নৌবাহিনীতে চাকরী করতেন। এই চাকরি ছেড়ে দিয়ে তিনি মানিকগঞ্জে কো-অপারেটিভ ব্যাংকে কাজ নেন। কিন্তু ব্যাংকের হিসেবের খাতায় গান লেখাসহ বিভিন্ন কারণে তার চাকরি চলে যায়। এরপর গান গেয়ে ও মুদি দোকান দিয়ে জীবিকা নির্বাহ করতেন তিনি। রেডিও, টেলিভিশন ও বিভিন্ন অনুষ্ঠানে গান গেয়ে, অভিনয় করে অর্থ উপার্জন করেন তিনি।
১৯৭২ সালে শেখ মুজিবুর রহমানকে দেওয়া এক সংবর্ধনায় সাইদুর রহমান বয়াতি শেখ মুজিবুর রহমানকে নিয়ে নিজের লেখা একটি গান গেয়ে শোনান। এতে শেখ মুজিবুর রহমান অত্যন্ত খুশি হয়ে তাকে একটি ঘড়ি উপহার দেন।
১৯৬৭ সালে সাইদুর রহমান সালেহা বেগমকে বিয়ে করেন। এই দম্পতি ৩ ছেলে ও ১ মেয়ে জন্ম দিয়েছে। তাদের বড় ছেলে আবুল বাশার আব্বাসীও একজন সঙ্গীত শিল্পী। তিনি রেডিও-টেলিভিশনে গান গেয়ে থাকেন।
মিতা হক
মিতা হক একজন বাংলাদেশী রবীন্দ্র সঙ্গীত শিল্পী। তিনি বাংলাদেশ বেতারের সর্বোচ্চ গ্রেডের তালিকাভুক্ত শিল্পী। তার একক ভাবে মুক্তি পাওয়া মোট ২৪টি অ্যালবাম আছে। এর মধ্যে ১৪টি ভারত থেকে ও ১০টি বাংলাদেশ থেকে। তিনি ২০১৬ সালে শিল্পকলা পদক লাভ করেন।
মিতা হক ১৯৬২ সালে জন্মগ্রহণ করেন।
মিতা হক প্রথমে তার চাচা ওয়াহিদুল হক এবং পরে ওস্তাদ মোহাম্মদ হোসেন খান ও সনজিদা খাতুনের কাছে গান শেখেন।
১১ বছর বয়সে তিনি বার্লিনে অনুষ্ঠিত আন্তর্জাতিক শিশু উৎসবে অংশগ্রহণ করেন। এরপর ১৯৭৬ সাল থেকে তিনি তবলা বাদক মোহাম্মদ হোসেন খান এর কাছে সঙ্গীত শেখা শুরু করেন। মিতা হক সুরতীর্থ নামে তিনি একটি গানের স্কুল পরিচালনা করেন। তিনি ছায়ানট সঙ্গীত বিদ্যায়তনের রবীন্দ্র সঙ্গীত বিভাগের প্রধান হিসেবেও কাজ করেছেন  তিনি রবীন্দ্রসংগীত সম্মেলন পরিষদের সহসভাপতি।
মিতা হক ২০১৬ সালে শিল্পকলা পদক লাভ করেন। এরপর কবি রবীন্দ্রনাথ ঠাকুরের ১৫৬তম জন্মবার্ষিকী উপলক্ষে মিতা হককে বাংলা একাডেমির ‘রবীন্দ্র পুরস্কার’ দেওয়া হয়। রবীন্দ্র পুরস্কারের অর্থমূল্য ৫০ হাজার টাকা। একই বছর চ্যানেল আই প্রাঙ্গণে অনুষ্ঠিত ‘রবি-চ্যানেল আই রবীন্দ্রমেলা’য় রবীন্দ্র সঙ্গীতে অসামান্য অবদানের স্বীকৃতি হিসেবে মিতা হককে সম্মাননা দেওয়া হয়। এই সম্মাননা হিসেবে ক্রেস্ট ও ৫০ হাজার টাকার অর্থমূল্যের চেক দেওয়া হয় তাকে।
মিতা হক অভিনেতা-পরিচালক খালেদ খান   কে বিয়ে করেন। ফারহিন খান জয়িতা নামে তার একজন কন্যা সন্তান আছে।
একটি বেসরকারী চ্যানেলে দেওয়া মিতা হকের একটি খন্ডিত বক্তব্য তাকে নিয়ে বিতর্কের জন্ম দেয়। সেই খন্ডিত বক্তব্যে তিনি বলেছিলেন, "যারা ঘোমটা দেয়, তারা বাঙালী নয়।"
পবিত্র মোহন দে
পবিত্র মোহন দে (জন্মঃ ১ মে, ১৯৩৭) একজন বাংলাদেশী তবলা বাদক। যন্ত্রসঙ্গীতে অবদান স্বরূপ তিনি ২০১৬ সালে শিল্পকলা পদকে ভূষিত হন।
মোহন দে ১৯৩৭ সালের ১লা মে মাসে চুকাইতলা, আকুয়া, ময়মনসিংহে জন্মগ্রহণ করেন। তিনি তার বড় ভাই মিঠুন দে এর কাছ থেকে তবলা বাজানো শিখেন। তার পরিবার সঙ্গীতচর্চার সাথে জড়িত। পবিত্র মোহন দে বিভিন্ন বিখ্যাত ব্যক্তিদের শাস্ত্রীয় গানের আসরে গিয়েছিলেন। তাদের মধ্যে নাজবাত আলী খান, বাপিন চন্দ্র দাস, সামির কুমার দাস, বিজয় ভট্টাচার্য, আমানাত আলী খান, ফতেহ আলী খান, আলাউদ্দিন খান, রশিদ খান, পণ্ডিত জ্ঞানপ্রকাশ ঘোষ এবং চিন্ময় লাহিড়ি অন্যতম।
মোহন দে বাংলাদেশ কৃষি বিশ্ববিদ্যালয় (BAU) সঙ্গীত বিদ্যালয়ের তবলা শিক্ষক হিসেবে কাজ করেছেন। তিনি ঐতিহ্যপরম্পরায় বেনারস ও ফারুকাবাদ ঘরানার অনুসারী হলেও লোকজ ধারাকে শাস্ত্রীয় ধারার সঙ্গে সমন্বিত করতে সমর্থ হয়েছিলেন। ১৯৫৬ সালে সতীনাথ মুখোপাধ্যায় ও উৎপলা সেনের সঙ্গে, ১৯৫৯ সালে সালামৎ-নাজাকাৎ আলীর সঙ্গে, ১৯৬০ সালে প্রখ্যাত গায়ক তালাত মাহমুদ ও সরোদের মহাপ্রতিভা আলী আকবর খানের সঙ্গে তিনি তবলা সংগত এবং তাঁদের প্রশংসা অর্জন করেন। ২০০৯ সালে জাতীয় রবীন্দ্রসংগীত সম্মিলন পরিষদ তাঁকে রবীন্দ্রপদক প্রদান করে।
তাহেরা কবির
তাহেরা কবির হলেন বাংলাদেশের একজন প্রখ্যাত সমাজকর্মী ও এনজিও ব্যক্তিত্ত্ব। সমাজকল্যাণে অনন্য সাধারণ অবদানের জন্য ১৯৭৮ সালে তাকে “সমাজসেবায় স্বাধীনতা পুরস্কার” প্রদান করা হয়।
তিনি দরিদ্র ও ছিন্নমূল মানুষকে সেবা দানের জন্য “সামাজিক পুনরুদ্ধার সমিতি” নামীয় একটি এনজিও গড়ে তোলেন। এই এনজিওটির অধীনে অসহায়, এতীম ও পথশিশুদের জন্য ঢাকার মিরপুরে একটি আশ্রয়কেন্দ্র পরিচালিত হয়।
সমাজসেবায় অসাধারণ অবদানের জন্য ১৯৭৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
পেকুয়া থানা
পেকুয়া থানা বাংলাদেশের কক্সবাজার জেলার অন্তর্গত পেকুয়া উপজেলার একটি থানা।
পেকুয়া থানা গঠিত হয় ২০০২ সালের ২৩ এপ্রিল।
পেকুয়া উপজেলার ৭টি ইউনিয়নের প্রশাসনিক কার্যক্রম পেকুয়া থানার আওতাধীন।
বেসরকারি সংস্থা
বেসরকারি সংস্থা (, বা, Nongovernment Organizations), যা সাধারণতঃ এনজিও (NGOs) হিসাবে পরিচিত, হলো এমন আন্তর্জাতিক সংস্থা বা প্রতিষ্ঠান যারা সাধারণত অলাভজনক ও স্বাধীনভাবে সরকার কর্তৃক সরাসরিভাবে সুনির্দিষ্ট নিয়ন্ত্রণের বাহিরে (যদিও এগুলোতে প্রায়শঃই সরকার কর্তৃক অর্থায়ন করা হয়) মানবতার, শিক্ষা, স্বাস্থ্যসেবা, জনসাধারণের নীতি, সামাজিক, মানবাধিকার, পরিবেশগত এবং অন্যান্য ক্ষেত্রে সক্রিয়ভাবে তাদের লক্ষ্য অনুযায়ী পরিবর্তনে নিয়োজিত।
দ্য ট্রাম্প (চলচ্চিত্র)
দ্য ট্রাম্প (ইংরেজি ভাষায়: The Tramp) হল ১৯১৫ সালে মুক্তিপ্রাপ্ত মার্কিন নির্বাক প্রণয়ধর্মী হাস্যরসাত্মক চলচ্চিত্র। এটি রচনা ও পরিচালনা করেছেন চার্লি চ্যাপলিন। এসানে স্টুডিওজ থেকে এটি চ্যাপলিনের ষষ্ঠ চলচ্চিত্র। এটি এসানের নাইলস, ক্যালিফোর্নিয়া স্টুডিও থেকে নির্মিত পঞ্চম ও শেষ চলচ্চিত্র। চ্যাপলিন "দ্য ট্রাম্প" চলচ্চিত্রের পূর্বেও দ্য ট্রাম্প চরিত্রে অভিনয় করেলেও এই চলচ্চিত্রটিই এই চরিত্রের ভিত রচনা করে দেয়, যা আজও জনপ্রিয়। এই চলচ্চিত্রে চ্যাপলিন প্রথমবারের মত তার স্ল্যাপস্টিক ঘরানা থেকে বেড়িয়ে আসেন, এবং দুঃখভারাক্রান্ত পরিণতি দিয়ে দেখাতে চান দ্য ট্রাম্প শুধু তার নিজের জন্যই নয় অন্যের জন্য ভাবেন। এতে চাষীর মেয়ে চরিত্রে অভিনয় করেন এডনা পারভায়েন্স এবং চাষী চরিত্রে অভিনয় করেন এর্নেস্ট ফান পেল্ট। স্টুডিওর বাইরের দৃশ্যসমূহ নাইলসের নিকটবর্তী একটি স্থানে ধারণ করা হয়।
দ্য ট্রাম্প তার স্বপ্নের নায়িকাকে খুঁজে পায়। সে একটি পরিবারের খামারে কাজ করে। সে গুন্ডাদের হাত থেকে খামারটিকে রক্ষা করে। সবকিছু ভাল চলছিল, কিন্তু পরে আবিষ্কার করল তার স্বপ্নের নায়িকার অন্য আরেকজনের সাথে বিয়ে হওয়ার কথা রয়েছে। তাদের জীবনে সমস্যা না হতে চেয়ে সে এই বাড়ি থেকে বেড়িয়ে যায় এবং অজানার উদ্দেশ্যে পথ ধরে। তার নেচে নেচে পথ চলতে শুরু করে ও তার ছড়ি ঘুরাতে থাকে যেন পথে বেড়িয়ে সে অনেক খুশি এবং এই পথই তার ঠিকানা ও পথই তার বাসস্থান।
জন পেট্রুচ্চি
জন পিটার পেট্রুচ্চি (জন্ম ১২ জুলাই ১৯৬৭) একজন আমেরিকান গিটারিস্ট, সঙ্গীত পরিচালক এবং প্রযোজক। ড্রিম থিয়েটার প্রগ্রেসিভ মেটাল ব্যান্ডের গিটারিস্ট হিসেবেই তিনি সুপরিচিত। ব্যান্ডটির প্রাক্তন ড্রামার মাইক পর্টনয়-এর সাথে তাঁর সঙ্গীত প্রযোজনার প্রোডাকশন রয়েছে। জন-কে জীবন্ত কিংবদন্তী মানা হয়। তিনি রিনা স্যান্ডস-এর সাথে ১৯৯৩ সালে বিবাহ বন্ধনে আবদ্ধ হন। গিটার ওয়ান ম্যাগাজিন তাঁকে সর্বকালের সর্বশ্রেষ্ঠ ১০ জন গিটারিস্টের মধ্যে একজন হিসেবে আখ্যায়িত করেছে।
গঙ্গেশ্বর শিবমন্দির
গঙ্গেশ্বর শিবমন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। এটা ভুবনেশ্বরের পুরাতন শহরে তালাবাজার চক থেকে গঙ্গা-যমুনা মন্দিরের দিকে যাওয়া গঙ্গা-যমুনা রাস্তার বামপাশে অবস্থিত। এটা লিঙ্গরাজ মন্দির থেকে ২০০ মিটার উত্তর-পূর্বে, লক্ষ্যেশ্বর মন্দির থেকে ৫০ মিটার উত্তরে, সুবর্ণেশ্বর মন্দির থেকে ২০০ মিটার দক্ষিণে এবং গৌরিশঙ্কর মন্দির থেকে ১০০ মিটার পূর্বে অবস্থিত। মন্দিরটি পূর্বমুখী এবং এখানকার অধিষ্ঠিত দেবতা বৃত্তাকার যোনিপীঠের উপর শিবলিঙ্গ। মন্দিরটি দেখাশোনার দায়িত্বে আছে গঙ্গা-যমুনা সংগঠন।
স্থানীয়দের মধ্যে একটি বিশ্বাস প্রচলিত আছে যে দেবী পার্বতী একমারা ক্ষেত্রে কীর্তি ও বাসা দানবকে হত্যার করার পরে তৃষ্ণার্ত বোধ করলে দেবতা শিব তার ত্রিশূলের আঘাতে ভূমি থেকে একটি জলধারার সৃষ্টি করেন। এই জল ধারণের জন্য নদী দেবী গঙ্গা-যমুনাও ডাক পান। এই ঘটনার প্রেক্ষাপিটে গঙ্গা শাসনকালে গঙ্গেশ্বর ও যমুনেশ্বর নামে দুটি যমজ মন্দির ওড়িশাতে তৈরি হয়। বর্তমানে মন্দিরটি পূর্বের মন্দিরের উপর সংস্কারকৃত যেখানে প্রথমদিকে ব্যবহৃত নির্মাণ উপকরণই ব্যবহার করা হয়।
মন্দিরটির পুরাতাত্ত্বিক বৈশিষ্ট্য এবং বাইরের দেয়ালের ভাস্কর্য থেকে অনুমান করা হয় যে মন্দিরটি ১৩-১৪ শতকে গঙ্গা শাসনকালে নির্মিত। মন্দিরটি রেখা দেউল শৈলীতে নির্মিত। বর্তমানে মন্দিরটিতে পূজা অর্চনা হয়। স্থানীয় অধিবাসীদের বিশ্বাস মন্দিরটি গঙ্গা শাসকদের হাতে নির্মিত হয়েছে। এখানে শিবরাত্রি, চন্দন যাত্রা, কার্তিক পূর্নিমা এবং জলাভিষেক উৎসব পালিত হয়। এছাড়া এখানে পৈতা দান, বিবাহ, বাগদানসহ অন্যান্য অনুষ্ঠানের আয়োজন করা হয়ে থাকে।
মন্দিরটির দক্ষিণে যমুনেশ্বর মন্দির, উত্তর পূর্বে গঙ্গা-যমুনা রাস্তা। মন্দিরটির পূর্বে, পশ্চিমে এবং উত্তরে মন্দির চত্ত্বরের দেয়ালের বাইরে ধানক্ষেত। মন্দিরটি পূর্বমুখী। 
মন্দিরটি পঞ্চরথ ধরণের যার বিমানটি বর্গাকার এবং পূর্বদিকে একটি সম্মুখ পোর্চ রয়েছে। বিমানের পরিমাপ ৩.৩৫ বর্গমিটার ও সম্মুখ পোর্চের পরিমাপ ০.২৫ মিটার। তিনপাশের পার্শ্বদেবতাদের কুলুঙ্গির উচ্চতা ০.৬৩ মিটার এবং ০.৩৩ মিটার। পশ্চিমের কুলুঙ্গিতে চারহাতযুক্ত বিষ্ণু ত্রিভঙ্গ অবস্থায় পূর্ণ প্রস্ফুটিত ফুলের উপর দাঁড়িয়ে আছে। মূর্তিটির উপরের ডান হাতে বারদা মুদ্রা এবং নিচের ডান হাত চাকা ধরে আছে। মাথার পিছে কিরীট মুকুট এবং মকর তোরণ আছে। উত্তরের কুলুঙ্গিতে চারহাতযুক্ত পার্বতীর মূর্তি আছে যা সাম্প্রতিক সময়ে যোগ হয়েছে। দক্ষিণের কুলুঙ্গি ফাঁকা।
মন্দিরের উভয় জঙ্ঘাতে বিভিন্ন নিরপেক্ষ চিত্র খোদাই করা আছে। পশ্চিমের দেয়ালে তলাজঙ্ঘায় একজন মহিলা দুই হাতে একটি শিশু ধরে আছে। মহিলাটি মণিবন্ধ পরে আছে। উপর জঙ্ঘাতে একজন নায়িকা দাঁড়িয়ে আছে। কণিকা প্যাগার তলাজঙ্ঘায় দর্পণ মূর্তি এবং উপরজঙ্ঘায় পুরুষ মূর্তি আয়তাকার পাতলা জিনিস ধরে আছে বাম হাতে এবং ডান হাত হাঁটুর উপরে রাখা।
সাদা ফসফরাস
ফসফরাসের রূপভেদ
খনিজ ফসফেট-চূর্ণ (ফসফোরাইট) বা অস্থিভস্মের সঙ্গে কোক এবং বালি বা সিলিকা (SiO2) ভালোভাবে মিশিয়ে বদ্ধ বৈদ্যুতিক চুল্লিতে উচ্চ তাপমাত্রায় (১৭৭৩K) উত্তপ্ত করে সাদা ফসফরাস প্রস্তুত করা হয়।
সাদা ফসফরাস অণু চতুষ্পরমাণুক (tetraatomic), অর্থাৎ সাদা ফসফরাস P4 এককরূপে অবস্থান করে। অণুটির ৪টি P-পরমাণু একটি সুষম চতুস্তলকের চারটি শীর্ষবিন্দুতে অবস্থান করে। এই চতুস্তলকের P-P-P কোণের মান ৬০°। 3s কক্ষকস্থিত ইলেকট্রন-জোড়টি ফসফরাস পরমাণুর ওপর নিঃসঙ্গ ইলেকট্রন-জোড় হিসেবে থাকে। তিনটি 3p কক্ষকের (3px, 3py, 3pz) তিনটি বিজোড় ইলেকট্রন, চতুস্তলকের অপর তিনটি শীর্ষবিন্দুতে অবস্থিত তিনটি P পরমাণুর প্রত্যেকটির 3p কক্ষকের বিজোড় ইলেকট্রনের সঙ্গে ইলেকট্রন-জোড় গঠনের মাধ্যমে তিনটি P-P সিগমা বন্ধন গঠন করে। 
যেহেতু দুটি p-কক্ষক পরস্পরের সঙ্গে ৯০° কোণে অবস্থান করে, তাই P-P-P বন্ধন-কোণ ৯০° হওয়া উচিত ছিল। কিন্তু কোণটির মান ৩০° কমে যাওয়ায় অণুটিতে কৌণিক পীড়ন (angle strain) -এর সৃষ্টি হয়। অণুটি পীড়নমুক্ত হওয়ার স্বাভাবিক প্রবণতা দেখায়। এ কারণে সাদা ফসফরাসের স্থায়িত্ব কম এবং রাসায়নিক সক্রিয়তা বেশি।কৌণিক পীড়নের জন্য সাদা ফসফরাস অত্যন্ত সক্রিয়। সাধারণ তাপমাত্রায় বায়ুতে তথা অক্সিজেনের সংস্পর্শে সাদা ফসফরাস স্বতঃজারিত হয়ে ফসফরাস ট্রাইঅক্সাইড উৎপন্ন করে। এই স্বতঃজারণের সময় এক ধরণের সবুজ শিক্ষার সৃষ্টি হয় যাতে হাত দিলে তাপ অনুভূত হয় না। এজন্য একে শীতল শিখা বলে। অন্ধকারে এই শিক্ষা উজ্জ্বলতর হয়। ফসফরাসের এই ধর্মকে ফসফরাসের অনুপ্রভা (phosphorescence) বলে। অনুপ্রভা সৃষ্টির জন্য সামান্য জলীয় বাষ্পের উপস্থিতির প্রয়োজন হয়। ৩০৩K তাপমাত্রায় সাদা ফসফরাস বায়ু বা অক্সিজেনের সংস্পর্শে জ্বলে ওঠে এবং জারিত হয়ে ফসফরাস পেন্টক্সাইডের সাদা ধোঁয়া উৎপন্ন করে।
বায়ুতে স্বতজারিত হয় বলেই ফসফরাসকে প্রকৃতিতে মুক্ত অবস্থায় পাওয়া যায় না। স্বতঃজারণ রোধ করার জন্য সাদা ফসফরাসকে জলে ডুবিয়ে রাখা হয়।
সাদা ফসফরাস তীব্র তড়িৎ-ধনাত্মক ক্ষার ধাতু (Na, K প্রভৃতি) ও ক্ষারীয় মৃত্তিকা ধাতু (Ca, Mg প্রভৃতি) দ্বারা বিজারিত হয়ে আয়নীয় ফসফাইড যৌগে পরিণত হয়।নিষ্ক্রিয় পরিবেশে সাদা ফসফরাসকে NaOH  বা KOH এর মত তীব্র ক্ষারের গাঢ় জলীয় দ্রবণ সহযোগে উত্তপ্ত করলে ফসফিন গ্যাস এবং হাইপোফসফাইট লবণ উৎপন্ন হয়। এটি একটি ডিসপ্রোপর্শনেশন বিক্রিয়া। এক্ষেত্রে P এর জারণ সংখ্যা (0) PH3 -তে হ্রাস পেয়ে -3 এবং NaH2PO2 -তে বৃদ্ধি পেয়ে +1 হয়।
অক্সিজেনের প্রতি ফসফরাসের তীব্র আসক্তি আছে। মৌল ফসফরাসের জারণ সংখ্যা 0(শূন্য) এবং এর +3 এবং +5 জারণ স্তরে উত্তীর্ণ হওয়ার বিশেষ প্রবণতা আছে। সুতরাং, সাদা ফসফরাস একটি তীব্র বিজারক পদার্থ যা বিভিন্ন বিক্রিয়ায় জারিত হয়ে ফসফরিক অ্যাসিড (P -এর জারণ সংখ্যা +5) ও ফসফরাস অ্যাসিডে (P -এর জারণ সংখ্যা +3) পরিণত হয়।
সাদা ফসফরাস অত্যন্ত বিষাক্ত ও ক্ষতিকারক পদার্থ। পরীক্ষাগারে কাজ করার সময় অসাবধানতাবশত হাতে বা শরীরের কোথাও সাদা ফসফরাস লেগে গেলে সেই স্থান সঙ্গে সঙ্গে কপার সালফেট দ্রবণ দ্বারা ধুয়ে ফেলা উচিত। কারণ, কপার সালফেট ফসফরাসকে জারিত করে ফসফরিক অ্যাসিডে পরিণত করে, যা ক্ষতিকারক নয়।
আমিস সম্প্রদায়
আমিস (চীনা: 阿美族; পিনয়িন: āměi-zú; এছাড়াও আমি বা পাঙ্গ্কাহ) তাইওয়ানের একটি অস্ট্রোনেশীয় জাতিগত গোষ্ঠী। তারা একটি অস্ট্রোনিয়ান ভাষা আমিস-এ কথা বলে, এবং তারা তাইওয়ানিয় আদিবাসীদের মধ্যে ১৬ টি আনুষ্ঠানিকভাবে স্বীকৃত জনগোষ্ঠীর মধ্যে একটি। আমিরের ঐতিহ্যবাহী অঞ্চলটি সেন্ট্রাল পর্বতমালা এবং উপকূলীয় পর্বতমালার (হুআতং উপত্যকা) মধ্যে দীর্ঘ, সংকীর্ণ উপত্যকায়; প্রশান্ত মহাসাগরের উপকূলীয় সমভূমি (উপকূলীয় পর্বতমালার পূর্বে) ও হেন্চচুন উপদ্বীপ অন্তর্ভুক্ত করে।
২০১৭ অক্টোবরে আমিসদের জনসংখ্যা ছিল ২০৮,১৬৪। ২০১৪ সালে আমিসদের জনসংখ্যা ছিল ২০০৬০৪। এরা তাইওয়ানের মোট আদিবাসী জনসংখ্যার প্রায় ৩৭.১% গঠন করে, এবং এইভাবে তাইওয়ানের বৃহত্তম আদিবাসী গোষ্ঠী তৈরি করে। আমিসরা মূলতঃ জেলে হয় তাদের উপকূলীয় অবস্থানের জন্য। তারা ঐতিহ্যগতভাবে মাতৃকুলভিত্তিক হয়।
ঐতিহ্যগত আমিস গ্রামগুলি আদিবাসী গোষ্ঠীর জন্য অপেক্ষাকৃত বড় ছিল, সাধারণত ৫০০ থেকে ১০০০ জনের মধ্যে থাকত। আজকের তাইওয়ানে, আমিসরা "শহুরে আদিবাসী" গুলির সংখ্যাগরিষ্ঠ এবং দ্বীপটির চারপাশের অনেক শহুরে সম্প্রদায় গড়ে তুলেছে। সাম্প্রতিক দশকগুলিতে, আমিস হান এবং অন্যান্য আদিবাসীদের সঙ্গে অসবর্ণ বিবাহও করেছে।
আমিররা সাধারণত নিজেদেরকে পংকহ হিসাবে চিহ্নিত করে, যার মানে "মানব" বা "আমাদের ধরনের মানুষ"। যাইহোক, আজকের তাইওয়ানে, আমিস শব্দটি আরো বেশি ব্যবহৃত হয়। এই নামটি আমিস শব্দ থেকে আসে, যার অর্থ "উত্তর"। এখনও শিক্ষাগত বৃত্তে কোনও ঐক্যমত্য নেই যে কিভাবে "আমিস" শব্দতি পংককাদের ডাকার জন্য ব্যবহার করা হয়। একটি ধারণা হল মূলত পুয়ামারাই পংকহকে ডাকত, কারণ পংকহ তাদের উত্তরে বসবাস করত। আরেকটি ধারণা ধরেছে যে, তিতুং সমভূমিতে বসবাসকারীরা নিজেদের "আমিস" বলে ডাকে কারণ তাদের পূর্বপুরুষ উত্তর থেকে এসেছে। পরের ব্যাখ্যাটি "বেনজোকু চোসা হকুটুশু"তে লিপিবদ্ধ করা হয়েছে, যা ইঙ্গিত দেয় যে এরা নৃতাত্ত্বিকদের দ্বারা শ্রেণীবদ্ধ করা ফালানগা আমিস থেকে এসেছে, যারা আজকের চেনগোং থেকে তিতুং সমভূমিতে থাকে। তাদের নিকটতম জেনেটিক আত্মীয় ফিলিপিনস বলে মনে করা হয়।
"তাইওয়ানীয় আদিবাসী ইতিহাস: আমিস" অনুযায়ী, আমিসকে পাঁচটি শ্রেণীতে শ্রেণীভুক্ত করা হয়:
উল্লেখ্য, এই শ্রেণিবিন্যাস, যদিও ব্যাপকভাবে গৃহীত হয়েছে, নিছক ভৌগোলিক বন্টন এবং জাতিগত স্থানান্তর উপর ভিত্তি করে বানানো। এটি সংস্কৃতি, ভাষা, এবং দেহের মধ্যে পার্থক্য মেনে করা নয়।
আমিরপ্রথা আনুযায়ী পরিবারের বিষয়গুলির সাথে পারিবারিক অর্থনৈতিক ব্যাপার মহিলা গৃহকর্তা কর্তৃক নির্ধারিত হয়। 
আমিরদের সবচেয়ে গুরুত্বপূর্ণ ঐতিহ্যবাহী অনুষ্ঠান হল নবান্ন উৎসব। আমিররা নবান্ন উৎসবের মাধ্যমে দেবতাদের কাছে মানুষের ধন্যবাদ এবং উপচয় দেখায় এবং আগামী বছরে ফসলের জন্য প্রার্থনা করে। এটি প্রতি জুলাই থেকে সেপ্টেম্বরে স্থান নেয়।